Blok Bangunan Sebuah Sekolah Di Tawau Musnah Terbakar

TAWAU: Sebuah blok bangunan Sekolah Kebangsaan (SK) Sungai Haji Matahir, Merotai, dekat sini, musnah dalam kebakaran jam 2.15, petang tadi.

Ketua Balai, Jabatan Bomba dan Penyelamat Malaysia (JBPM) Tawau, Penolong Kanan Penguasa Bomba, Zulbada Alior, berkata pihaknya menerima panggilan kecemasan, pada jam 2.19 petang.

Katanya, seramai 12 pegawai dan anggota bersama sebuah jentera Fire Rescue Tender (FRT), Lori Tangki Air, dan van Unit Bantuan Perkhidmatan Kecemasan (EMRS) dikerah ke lokasi kejadian sebelum tiba 20 minit kemudian.

“Sejurus tiba, bangunan berkenaan sudah terbakar 90 peratus sebelum anggota bomba memulakan kerja-kerja memadam kebakaran dan api berjaya dikawal sepenuhnya jam 3.10 petang.

“Tiada kemalangan jiwa dilaporkan, berikutan tiada murid di sekolah pada waktu kejadian,” katanya ketika dihubungi, di sini.

Beliau berkata, pihaknya masih menyiasat punca kejadian dan anggaran kerugian yang dialami.

Blok bangunan yang musnah terbakar adalah bahagian pentadbiran, menempatkan beberapa bilik termasuk bilik Guru Besar.

Selain bilik Guru Besar, blok terbabit juga menempatkan bilik Penolong Kanan, Pusat Sumber dan Bilik Akses (Komputer) yang semuanya hangus terbakar.- BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


PKP Mungkin Berpanjangan Jika Masih Senang-Lenang Berkumpul Dan Membeli-Belah

KUALA LUMPUR, 8 Mei: Ketika pelaksanaan Perintah Kawalan Pergerakan (PKP) dan kini PKP Bersyarat (PKPB), satu hakikat yang perlu diterima ia adalah tempoh yang sukar dengan ramai yang mengalami pelbagai masalah.

Namun jika semua asyik mahu bersenang-lenang sekarang, berkumpul, membeli-belah dengan senang hati, akibatnya mungkin kita terpaksa menghadapi Perintah Kawalan Pergerakan(PKP) yang berpanjangan berikutan wabak COVID-19 masih menjadi ancaman di negara ini.

Satu persatu kluster COVID-19 muncul dengan yang terbaru dikesan adalah kluster melibatkan sebuah pusat beli-belah di Cheras di sini, namun dengan adanya PKP dan pelbagai perancangan membolehkan ia dikawal.

Ketua Pengarah Kesihatan Datuk Dr Noor Hisham Abdullah memaklumkan setakat ini 10 kes positif dilaporkan dalam kluster berkenaan melibatkan sembilan warganegara Nepal dan seorang rakyat tempatan.

Walaupun punca jangkitan kluster itu masih dalam siasatan, namun ia sesuatu yang perlu dipandang serius semua pihak bahawa jangkitan ini boleh berlaku di mana-mana, terutama di kawasan sesak seperti pusat beli-belah.

Sebagai rekod, setakat semalam, kes harian positif baharu nampaknya masih belum jatuh ke satu angka.

Malah, ia berlegar turun dan naik sekitar dua angka, daripada 30 kes empat hari lepas, kemudian 55  dan 39 semalam.

Apatah lagi dengan kelonggaran PKP ini dan juga proses rentas negeri bagi orang ramai yang terkandas untuk pulang ke kediaman masing-masing yang bermula semalam, kita hanya mampu berharap semua orang boleh mengamalkan disiplin kendiri.

Seperti sebelum ini, kerajaan sentiasa mengingatkan bahawa penularan wabak ini masih berleluasa dan ia tertakluk kepada disiplin rakyat dalam memastikan ia benar-benar jatuh ke angka sifar.

Dr Noor Hisham juga menegaskan walaupun pihaknya mempunyai kemampuan dari segi kemudahan dan fasiliti, ia menjadi tanggungjawab sosial bersama bukan hanya Kementerian Kesihatan atau kerajaan tetapi rakyat Malaysia untuk mencegah penularan wabak terbabit.

Sementara itu, Menteri Kanan (Kluster Keselamatan) Datuk Seri Ismail Sabri Yaakob berkata setakat ini keputusan sama ada memperketatkan PKPB atau melonggarkannya bergantung kepada kepatuhan rakyat yang akan dipantau pihaknya dan dari segi penularan kes yang akan dipantau Kementerian Kesihatan.

Setakat semalam, kes positif COVID-19 dalam negara berjumlah 6,467 kes. Jumlah kes aktif dengan kebolehjangkitan COVID-19 adalah 1,584 kes, manakala jumlah kumulatif kes pulih sepenuhnya dan telah discaj daripada wad sebanyak 4,776 kes iaitu 73.9 peratus daripada jumlah keseluruhan kes.

Ikuti kami di Telegram Untuk Mendapatkan Info Dari Negeri Sabah: klik 👉 https://t.me/sabahpost


Majlis Doa Selamat Cetus Kluster Baharu Di Sabah

KOTA KINABALU: Majlis sosial sepanjang Perintah Kawalan Pergerakan (PKP) 3.0, mencetuskan kluster baharu COVID-19, di Sabah pada Ahad.

Kluster Kampung Tengah Nelayan di Sandakan itu dikaitkan dengan majlis doa selamat yang diadakan di kampung berkenaan, pada 13 Jun lalu yang sehingga kini sudah merekodkan 25 kes positif COVID-19.

Jurucakap perkembangan harian COVID-19 Sabah, Datuk Masidi Manjun, berkata kluster itu tercetus selepas seorang wanita berumur 45 tahun disahkan positif saringan RTK Antigen pada 16 Jun lalu.

Katanya, kes indeks itu dilaporkan mengalami gejala demam dan insomnia sejak 11 Jun lalu.

“Saringan terhadap 45 kontak rapat kemudiannya menemukan 24 lagi kes positif, manakala 21 kontak masih lagi menunggu keputusan. Aktiviti pengesanan kontak rapat, saringan dan siasatan lanjut masih giat dijalankan,” katanya dalam kenyataan media, hari ini.

Sementara itu, katanya seorang pekerja kilang pemprosesan makanan yang dikesan positif COVID-19 melalui saringan bersasar di lokaliti PKP Diperketat (PKPD) Taman Puri Warisan, Kota Kinabalu mencetuskan kluster baharu membabitkan pekerja kilang tempatnya bekerja di Penampang.

Masidi berkata, kes indeks Kluster Jalan Bundusan yang berumur 43 tahun itu tidak menunjukkan gejala, namun keputusan ujian RT PCR yang dikeluarkan semalam mengesahkan lelaki berkenaan positif COVID-19.

“Berikutan kes itu, majikan melaksanakan saringan RTK Antigen di tempat kerja dan mendapati lapan lagi kes positif dalam kalangan kontak rapat, menjadikan jumlah kumulatif kes positif bagi kluster ini sebanyak sembilan kes,” katanya.

Secara keseluruhan, beliau berkata, Sabah hari ini mencatat 163 kes baharu COVID-19 dengan dua kematian, iaitu masing-masing satu di Sandakan dan Semporna, manakala seramai 241 pesakit dilaporkan sembuh.

Daripada 163 kes baharu itu, katanya, sebanyak 95 kes dikesan melalui saringan kontak rapat, diikuti saringan kluster (35), saringan bergejala (13), saringan bersasar (13) dan lima kes lagi menerusi saringan lain. – BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


51,294 Pelajar SPM, STPM Sabah Mulakan Sesi Persekolahan Bersemuka Esok

KOTA KINABALU, 19 Jan : Seramai 51,294 pelajar yang akan menduduki peperiksaan Sijil Pelajaran Malaysia (SPM) dan Sijil Tinggi Persekolahan Malaysia (STPM) di Sabah akan memulakan sesi persekolahan secara bersemuka mulai esok.

Pengarah Pendidikan negeri Datuk Mistirine Radin dalam satu kenyataan berkata 33,503 daripadanya adalah calon yang akan menduduki peperiksaan awam SPM, manakala selebihnya STPM.

Mengulas situasi banjir di Sabah, Mistirine berkata 21 sekolah di empat daerah iaitu Beaufort, Kota Kinabalu, Beluran serta Tuaran terjejas kerana dinaiki air berikutan hujan berterusan sejak minggu lepas.

Beliau berkata kesemua 4,891 murid dan 433 guru di sekolah terbabit boleh menjalankan PdPR bagi memastikan sesi pembelajaran berjalan seperti biasa mengikut jadual.

Sementara itu di LUMUT, Perak, Pengerusi Jawatankuasa Pendidikan, Pengajian Tinggi dan Sumber Manusia negeri Ahmad Saidi Mohamad Daud berkata 28,637 calon Sijil Pelajaran Malaysia (SPM) bagi tahun 2020 akan memulakan sesi persekolahan secara bersemuka di seluruh Perak esok.

Beliau berkata Jabatan Pendidikan Negeri telah bersiap sedia bagi memastikan kelancaran sesi persekolahan secara bersemuka itu termasuk daripada aspek keselamatan dan kesihatan.

“Nasihat kerajaan negeri kepada semua warga pendidik supaya memastikan pematuhan pembudayaan norma baharu diikuti dan diperketatkan serta pastikan pelajar mendaftar esok memakai pelitup muka, menjaga jarak fizikal dan kerap mencuci tangan,” katanya kepada pemberita hari ini.

Beliau berkata demikian selepas menyaksikan majlis menandatangani memorandum persefahaman (MOU) antara City Harbour International School dan Pusat Pendidikan Al-Amin Berhad di City Harbour International School di sini, yang bertujuan melaksanakan kerjasama strategik bagi menubuhkan Sekolah Rendah Al-Amin di Kampus City Harbour International School di Manjung.

Katanya kerjasama itu dapat mewujudkan satu persekitaran unik merangkumi sayap sekolah antarabangsa dan juga sekolah aliran kebangsaan yang diintegrasikan dengan elemen pendidikan agama Islam secara komprehensif.

Pada majlis itu, Pusat Pendidikan Al-Amin Berhad diwakili Pengerusinya, Shaharom Md Shariff manakala City Harbour International School diwakili Pengasas dan Pengarah Urusannya N. S. Lal Muhuthan. – BERNAMA


Lelaki Maut Ditikam Angkara Telefon Bimbit

KLANG: Seorang lelaki maut ditikam selepas disyaki mencuri telefon bimbit dalam kejadian di Bandar Bukit Tinggi, di sini, semalam.

Ketua Polis Daerah Klang Selatan, Asisten Komisioner Shamsul Amar Ramli, berkata mangsa disahkan meninggal dunia ketika mendapatkan rawatan di wad kecemasan Hospital Tengku Ampuan Rahimah (HTAR) Klang jam 6.50 petang.

“Mangsa berusia 24 tahun yang berasal dari Sabah itu ditemui orang awam di kaki lima sebuah kedai serbaneka dalam keadaan berlumuran darah di bahagian perut sebelum dikejarkan ke hospital.

“Pemeriksaan awal pihak perubatan mendapati terdapat satu kesan tikaman pada abdomen sebelah kanan mangsa,” katanya dalam satu kenyataan hari ini.

Beliau berkata, siasatan awal polis mendapati kejadian itu dipercayai berpunca daripada mangsa yang disyaki mencuri satu telefon bimbit milik seorang lelaki.

Katanya, susulan itu, pihaknya menahan tujuh individu termasuk dua wanita berusia lingkungan 16 hingga 38 tahun di sekitar Bukit Tinggi untuk siasatan lanjut.

“Kesemua suspek kini direman tujuh hari sehingga Isnin depan dan kes disiasat mengikut Seksyen 302 Kanun Keseksaan,” katanya.- BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Kantoi Sembuyi Dadah Bawah Tilam, Polis Tahan Dua Lelaki Tanpa Dokumen

KUNAK: Cubaan dua lelaki menyembunyikan dadah jenis syabu bernilai RM4,785 di bawah tilam hanya sia-sia apabila perbuatan mereka berjaya dihidu pihak polis dalam serbuan di sebuah rumah kongsi pekerja ladang kelapa sawit, Tingkayu, dekat sini, awal pagi tadi.

Ketua Polis Daerah Kunak, Superintendan Baharin Md Tahir berkata ketika serbuan dijalankan kira-kira pukul 4 pagi itu, kedua-dua suspek berusia 28 dan 30 tahun sedang tidur di ruang tamu dan di dalam bilik.

“Kita kemudian menjalankan pemeriksaan di sekitar rumah terbabit dan menjumpai satu beg silang berwarna hitam di bawah tilam salah seorang suspek.

“Pemeriksaan lanjut di dalam beg berkenaan, terdapat satu bekas kaca mata mengandungi satu peket plastik berisi ketulan hablur jernih disyaki dadah jenis syabu seberat 31.90 gram (g) dianggarkan bernilai RM4,785,” katanya dalam kenyataan hari ini.

Beliau berkata kedua-dua suspek yang tidak memiliki dokumen pengenalan diri turut didapati positif dadah jenis Methamphetamine.

“Kedua-dua suspek kini ditahan dan barangan dirampas.

“Kes disiasat dibawah Seksyen 39A (2) Akta Dadah Berbahaya 1952,” jelasnya. – SabahNewsToday


Kenderaan Berdaftar Labuan Yang Masih Berada Di Luar Diminta Balik Segera

LABUAN: Jabatan Kastam Diraja Malaysia meminta semua pemilik kenderaan berdaftar Labuan yang masih berada di luar agar membawa balik kenderaan mereka kerana tempoh pengecualian berada di luar pulau sudah berakhir.

Pengarah Kastam WP Labuan Saman Musli berkata bermula 10 Jun penolakan baki kelayakan kenderaan berada di luar pulau mula dikuatkuasakan dan kenderaan yang melanggar syarat akan diambil tindakan.

“Pengecualian kenderaan berada di luar Labuan diambil selaras dengan keputusan kerajaan membuka sepenuhnya pergerakan rentas sempadan negeri,”katanya.

Saman menjelaskan pemilik yang ingkar membawa balik kenderaan mereka ke Labuan boleh diambil tindakan mengikut Butiran 14 Perintah Duti Kastam (Pengecualian) 2017.

Saman menambah tindakan juga boleh diambil mengikut Butiran 31 Perintah Duti Eksais (Pengecualian 2017) dan Butiran 20 Perintah Cukai Jualan (Orang Yang Dikecualikan Daripada Pembayaran Cukai) 2018.

Menurut Saman penamatan pengecualian berada di luar Pulau Labuan adalah selaras dengan keputusan kerajaan menamatkan Perintah Kawalan Pergerakan (PKP) dan PKP Bersyarat (PKPB) yang digantikan dengan PKP Pemulihan (PKPP).- Utusan Borneo


Polis Sabah Buru Empat Individu, Pecah Amanah

KOTA KINABALU: Polis sedang memburu empat individu membabitkan pelbagai kesalahan menipu termasuk jual tanah dan projek penyelenggaraan tanah di Sabah.

Pesuruhjaya Polis Sabah Datuk Zaini Jass berkata, semua empat individu itu merupakan warga tempatan yang terdiri daripada tiga lelaki dan seorang wanita berusia lingkungan 41 hingga 46 tahun.

Katanya, suspek pertama yang dikenali sebagai Adward Saatah yang beralamat di Sandakan dikehendaki atas kesalahan penipuan penjualan tanah dan projek penyelenggaraan jalan yang tidak wujud membabitkan nilai RM150,000 bagi kedua-dua kes.

“Kes kedua pula membabitkan seorang lelaki bernama Henry Chin Fu Sook yang beralamat terakhir di Taman Wijaya, Manggatal.

“Suspek dikehendaki bersabit kesalahan pecah amanah atas wang hasil jualan runcit milik sebuah syarikat bernilai RM24,272.40,” katanya pada sidang akhbar di Ibu pejabat Kontijen (IPK) Sabah, semalam.

Mengulas lanjut, Zaini berkata, kes ketiga pula membabitkan seorang lelaki bernama Wong Tze Yuen yang didakwa melakukan pecah amanah sebanyak RM371,315.08.

Jelasnya, suspek melarikan pecah amanah di sebuah syarikat pengedaran dan pemasaran rokok di Penampang.

“Suspek kedua dan ketiga ini disiasat mengikut Seksyen 408 Kanun Keseksaan kerana pecah amanah pekerja manakala bagi suspek terakhir yang diburu pula adalah seorang wanita bernama Hasmah Tarudin yang beralamat di Taman Putatan Baru, Putatan.

“Suspek didakwa melakukan kesalahan penipuan membabitkan permohonan lanjutan passport yang tidak wujud,” katanya.

Zaini berkata, suspek dikatakan menipu sebanyak RM2,000 dan kes disiasat mengikut Seksyen 420 Kanun Keseksaan.

Dalam pada itu, beliau mengesa orang ramai yang mengenali atau mempunyai maklumat berhubung semua suspek diminta menyalurkan kepada IPD Penampang ditalian 088-712222.- BorneoToday

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Nekad potong anu kekasih

Kampala, Uganda: Seorang wanita nekad memotong kemaluan teman lelakinya bagi membalas dendam kerana mengesyaki lelaki itu curang terhadapnya.

Mirror Online melaporkan, wanita berkenaan, Rehema Kabayana, 24, mengesyaki Anthony Sekawa, 28, menjalin hubungan dengan wanita lain menyebabkan dia memotong kemaluan mangsa dengan pisau berukuran 10 sentimeter.

Menurut polis, Rehema menunggu sehingga teman lelakinya itu lena tidur sebelum memotong kemaluannya.

Kejadian ngeri itu turut disedari jiran mereka yang terdengar raungan kuat sebelum mereka menghubungi pihak polis.

Sekawa menerima rawatan di Hospital Namirembe manakala teman wanitanya ditahan polis selepas melakukan serangan itu.

Mangsa memberitahu polis, sebelum kejadian, teman wanitanya sudah bertindak agresif dengan cuba mengelar lehernya ketika mereka bertengkar.

Pasangan itu dipercayai bergaduh besar dengan muka wanita berkenaan lebam dan bengkak akibat dipukul teman lelakinya.

Suspek yang ditahan polis berkata, dia mendapat tahu Sekawa bertemu dengan beberapa wanita di pusat pelacuran di Wanton Mukono sebelum membuat rancangan membalas dendam.

“Saya mendapat tahu dia keluar bertemu perempuan lain di bar berlainan. Saya dikuasai perasaan marah dan tidak boleh lagi bertenang,” katanya.

Sementara itu, jurucakap polis metropolitan Kampala, Luke Owoyesigyire berkata, pasangan itu sering bergaduh berikutan lelaki terbabit kaki perempuan.

Suspek ditahan di Balai Polis Mukono atas dakwaan cubaan membunuh sementara siasatan masih dilakukan.


Majoriti Penduduk Semporna Tak Rasa Gegaran

SEMPORNA, 15 Ogos: Gempa bumi lemah bermagnitud 3.3 pada skala Richter yang dikesan berlaku di daerah ini pada 10.01 pagi tadi, dilaporkan tidak dirasai oleh majoriti penduduk setempat.

Ketua Balai Bomba dan Penyelamat Semporna Fazizul Hizam Borhan ketika dihubungi berkata pihaknya juga tidak menerima sebarang laporan berhubung gegaran akibat gempa.

Bagaimanapun tinjauan Bernama mendapati segelintir penduduk di beberapa kawasan di daerah Kunak dan Lahad Datu memberitahu mereka merasai gegaran berkenaan.

Seorang penduduk Lahad Datu, Ardy Amat berkata dia dapat merasai gegaran itu yang berlaku kira-kira lima saat ketika berada di Dewan Plasma MPOB.

“Saya sedang berdiri ketika gegaran itu berlaku, tetapi saya ingat itu cuma perasaan saya sahaja, tetapi sebaik laporan (Jabatan) Meteorologi keluar, saya rasa betul itu gegaran gempa bumi,” katanya.

Penduduk Kunak, Muhd Aiman Aziz juga mengaku merasai gegaran itu.

“Rasa gegaran dalam beberapa saat sahaja, tapi tidak kuat,” katanya, menambah ketika kejadian dia sedang menonton televisyen.

Jabatan Meteorologi dalam satu kenyataan berkata pusat gempa itu kira-kira 14 kilometer barat dari Semporna dengan gegaran mungkin dirasai di Semporna.

Menurut kenyataan itu keadaan berkenaan akan terus dipantau.- BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Padah sebar foto lucah

SINGAPURA: Singapura mengharamkan ‘cyber-flashing’ iaitu perbuatan menghantar gambar kemaluan sendiri serta menggunakan gambar lucah untuk membalas dendam terhadap seseorang seterusnya menjadi negara terbaru yang mengambil pendekatan tegas terhadap kesalahan seksual dalam talian.

Parlimen Singapura meluluskan undang-undang Isnin lalu yang menjadikan pengedaran atau ancaman untuk mengedarkan gambar intim sebagai satu jenayah. Mereka yang cuma menggunakan gambar lucah untuk membalas dendam terhadap orang lain boleh dikenakan hukuman penjara sehingga lima tahun, selain denda dan sebat.

“Gambar intim boleh dikongsikan meluas di pelbagai platform seterusnya hampir mustahil untuk dihapuskan sepenuhnya. Ini mampu menyebabkan pelbagai kesusahan jangka panjang untuk mangsa,” kata Menteri Undang-undang dan Hal Ehwal Dalam Negeri K Shanmugam.

Kesalahan ‘cyber-flashing’ membawa hukuman penjara sehingga setahun atau denda. Bagaimanapun, jika penerima imej lucah itu berusia bawah 14 tahun, pesalah berdepan hukuman maksimum penjara dua tahun, denda atau sebat.

Perubahan itu antara perkara diperkenalkan Singapura dalam pembaikpulihan Kanun Keseksaan negara itu. Antara langkah lain termasuk mengharamkan rogol dalam perkahwinan, mengharamkan patung seks kanak-kanak, selain membunuh diri bukan lagi satu kesalahan jenayah.

Kanun Keseksaan Singapura yang berusia hampir 150 tahun diwarisi dari pemerintahan British dan kali terakhir semakan dibuat terhadapnya adalah pada 2007.

Perbuatan membalas dendam terhadap bekas kekasih menggunakan gambar atau video intim tanpa izin mereka semakin menjadi masalah di seluruh dunia susulan penambahbaikan teknologi dan populariti media sosial dan semakin banyak kerajaan kini mewujudkan perundangan bagi mengekangnya.

Isnin lalu, seorang lelaki di Perth menjadi orang pertama didakwa mengikut perundangan baharu diperkenalkan Australia Barat kerana mewujudkan laman Instagram palsu di bawah nama bekas kekasihnya dan mengongsikan gambar intim di platform berkenaan selepas hubungan mereka berakhir. – AFP


‘Kami Mulakan Gendang Dipalu, Ramai Akan Ikut’ – ADUN Sugut

KOTA KINABALU: ‘Lebih ramai akan bertindak keluar daripada parti pemerintah kerajaan negeri dalam tempoh terdekat ini.’

Ahli Dewan Undangan Negeri (ADUN) Sugut, Datuk James Ratib berkata, pihaknya menjangkakan lebih ramai akan keluar mengikut jejak langkahnya dalam tempoh sehari dua ini.

Sebelum itu tengah hari tadi bertempat di Jalan Lintas, Penampang, James bersama rakannya, Datuk Limus Juri (ADUN Kuala Penyu) dari parti UPKO mengumumkan keluar parti dan seterusnya menyokong kerajaan Perikatan Nasional (PN).

“Saya yakin dalam masa satu atau dua tiga hari ini, akan lebih ramai akan menyusul.

“Kami bersama YB Limus, daripada parti UPKO yang memulakan gendang dipalu,” katanya.

Dalam sidang media berkenaan, James dan Limus turut mendedahkan antara alasan mereka bertindak demikian adalah disebabkan tidak sehaluan dengan kerajaan negeri.

Bahkan, James dalam sidang media yang sama turut memaklumkan kesediaan mereka untuk menerima semula kepimpinan bekas Ketua Menteri Sabah, Tan Sri Musa Aman, sebagai peneraju kerajaan negeri ini semula.

“Ya, kalau Tan Sri Musa mendapat sokongan, daripada kalangan semua YB (Yang Berhormat) , why not? kita kena follow, sebab kita mahu kerajaan yang memerintah, kita tidak mahu pembangkang sebenarnya,” katanya.

Sementara itu, dalam sidang media sama juga, Limus turut memaklumkan bahawa pihaknya amat berterima kasih terhadap pucuk pimpinan UPKO dan kerajaan negeri dibawah Parti Warisan Sabah (Warisan) yang memberi peluang kepadanya memberikan perkhidmatan selaku wakil rakyat di Kuala Penyu sebelum ini. – Awani

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Kenny Chua Sokong Anwar Sebagai PM

KOTA KINABALU: Naib Pengerusi PKR Sabah, Kenny Chua menyatakan sokongan kepada Presidennya, Datuk Seri Anwar Ibrahim sebagai Perdana Menteri.

Katanya, sokongan berkenaan merupakan pandangan peribadinya dalam isu berkenaan.

“Ini adalah pandangan peribadi saya mengenai isu ini. Saya menghormati Shafie sebagai Ketua Menteri, tapi sebagai orang parti, kesetiaan saya adalah terhadap presiden saya, yang dimahukan rakyat yang mengundi kita menentang UMNO dan Barisan Nasional (BN) dalam PRU lepas, yang telah dijanjikan akan menjadi Perdana Menteri seterusnya,” katanya.

Kenny yang juga Pembantu Menteri Kewangan Sabah berkata, beliau juga tetap menghormati Mohd. Shafie Apdal sebagai Ketua Menteri Sabah.

Tambahnya, apa juga permainan politik yang berlaku, terdapat isu yang jauh lebih penting perlu diberi perhatian seperti wabak Covid-19.

“Kita masih berjuang membendung wabak Covid-19. Ekonomi ketika ini masih belum stabil dan ia mengakibatkan ramai orang hilang pekerjaan.

“Kita juga masih berusaha menyelesaikan isu pendatang asing tanpa izin (PATI). Kerajaan Persekutuan menyatakan IMM13 adalah dokumen terbaik untuk menyelesaikan permasalahan PATI, namun sehingga kini tiada kepastian mengenai perkara ini.

“Terlalu banyak isu yang perlu diselesaikan. Maka, persoalan mengenai siapa harus menjadi Perdana Menteri sepatutnya jadi perkara terakhir yang difikirkan oleh semua. Kita akan selesaikan isu iini dalam PRU akan datang,” jelasnya.- BorneoToday


Pegawai Penjara & Pekerja Ladang Pencetus 2 Kluster Baharu Di Sabah

KOTA KINABALU: Pegawai penjara di pusat tahanan bimbingan akhlak yang dijangkiti Covid-19 mencetuskan satu lagi kluster baharu, Kluster Pagar Sebrang sehingga menular di tiga mukim di Keningau, hari ini.

Jurucakap perkembangan harian Covid-19 Sabah, Datuk Masidi Manjun berkata, penularan jangkitan di pusat tahanan itu membabitkan mukim Sebrang, Lingkudau dan Luagan daerah terbabit.

Menurutnya, pada 25 Ogos lalu, Pejabat Kesihatan Kawasan Keningau menerima kes indeks dengan keputusan RTK AG positif daripada Kampung Kadalakan yang dilaporkan dari Pusat Kuarantin Sementara IPG Keningau melalui saringan kontak rapat.

“Kes indeks adalah lelaki berusia 40 tahun yang bertugas sebagai pegawai penjara di pusat tahanan bimbingan akhlak.

“Aktiviti pengesanan kontak rapat pada 27 Ogos hingga 4 September lalu mendapati pertambahan bilangan kes positif di dalam daerah yang sama.

“Punca yang disyaki bagi penularan kluster ini ialah jangkitan ahli keluarga kepada kes indeks yang kemudiannya menjangkiti rakan sekerja, penghuni penjara di bawah jagaan pegawai itu dan ahli keluarga yang lain.

“Kluster ini dinamakan Pagar Sebrang yang kerana kluster ini terletak di sebuah institusi penjara golongan juvana, yang mana kawasan yang berpagar penuh di Mukim Sebrang,” katanya dalam kenyataan media hari ini.

Masidi berkata, setakat hari ini sebanyak 29 kes positif dalam kluster terbabit termasuk lima kes baharu yang dilaporkan.

Mengulas lanjut, beliau berkata, Sabah turut mencatatkan satu lagi kluster, Kluster Koyah di Kinabatangan yang dikesan di ladang sawit di Mukim Sukau.

Menurutnya, kes indeks adalah lelaki berusia 43 tahun yang bekerja sebagai pekerja ladang yang disahkan positif.

“Setakat hari ini, aktiviti persampelan kontak seterusnya mengesan 25 kes positif dalam kalangan kontak sosial termasuk 19 kes baharu yang dilaporkan,” katanya.

Dalam pada itu, Masidi yang juga Menteri Kerajaan Tempatan dan Perumahan merangkap Menteri Kewangan II negeri berkata, jumlah kes harian Covid-19 hari ini kekal mencatatkan sebanyak empat angka.

“Berdasarkan laporan Jabatan Kesihatan Negeri Sabah (JKNS), jumlah kes positif baharu Covid-19 pada hari ini adalah sebanyak 2,136 kes, menjadikan jumlah kumulatif sebanyak 159,421 kes.

“Sebanyak 33 kes kematian dilaporkan pada hari ini iaitu 12 kes di Tawau, tujuh kes di Kota Kinabalu, tiga kes di Kalabakan dan Tuaran, dua kes di Lahad Datu dan Penampang manakala Kudat, Papar, Putatan dan Semporna masing-masing mencatatkan satu kes,” katanya. – HMetro

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Didakwa Merogol Gadis: Pendakwah Selebriti Direman Lima Hari

SHAH ALAM: Seorang pendakwah selebriti yang ditahan berhubung dakwaan merogol bekas jurujual sebuah pasar raya tahun lalu direman lima hari bermula hari ini bagi membantu siasatan.

Perintah reman terhadap suspek berusia 25 tahun itu dikeluarkan Timbalan Pendaftar Mahkamah, Mohd. Zamir Suhaimee.

Suspek yang memakai baju berwarna hijau tiba di perkarangan kompleks Mahkamah Shah Alam di sini kira-kira pukul 9.32 pagi dan diwakili Peguam Syed Amirul Syed Edrus.

Terdahulu, suspek ditahan selepas mangsa berusia 23 tahun membuat laporan polis berhubung kejadian tersebut Rabu lalu kira-kira pukul 7.18 malam.

Semalam, Ketua Polis Daerah Shah Alam, Asisten Komisioner Baharudin Mat Taib berkata, mangsa telah keluar dengan suspek yang dikenali menerusi media sosial Instagram yang bernama ‘DaiSyed_’ atau Syed Iqmal kira-kira pukul 8 malam pada 11 September tahun lalu.

Menurutnya, mangsa menaiki kereta milik suspek jenis BMW untuk membuat perbincangan berkenaan masalah kemurungan yang di hadapi dengan kaedah perubatan Islam.

“Suspek telah membawa mangsa makan di sebuah kedai di kawasan Batu 3. Selepas itu, suspek telah membawa mangsa ke rumahnya di sebuah studio di Seksyen 7 dengan alasan untuk memberikan penerangan berhubung bagaimana hendak pulih daripada penyakit kemurungan.

“Semasa di rumah suspek, mangsa telah dirogol dan tidak terdaya hendak melawan. Malah, mangsa juga tidak tahu cara keluar dari tempat tersebut,” katanya dalam kenyataan di sini.

Jelas Baharudin, keesokan harinya, suspek telah memberikan amaran kepada mangsa supaya merahsiakan perkara yang terjadi dan memaklumkan dirinya akan dipantau daripada jauh setiap masa.

“Suspek terus menghantar mangsa ke lobi dan mangsa menaiki kenderaan aplikasi e-hailing untuk pulang ke rumah sewanya  di Subang Jaya.

“Namun, mangsa telah dimasukkan ke Hospital Kajang kerana mengalami tekanan perasaan yang teruk serta dirujuk ke rawatan psikiatri dan perlu rawatan susulan pada 23 September tahun lalu.

“Malah, pada Oktober tahun lalu, mangsa telah balik ke rumah keluarga di Triang, Pahang dan telah mendapat rawatan semula di Hospital Sultan Haji Ahmad Shah Temerloh dan ditahan selama lima hari di wad psikiatri.

“Pihak hospital juga memaklumkan  mangsa telah mengalami tekanan perasaan yang teruk serta trauma akibat dari kejadian tersebut dan masih menerima rawatan susulan,” ujarnya.

Tambahnya, kes disiasat di bawah Seksyen 376 Kanun Keseksaan.

Baru-baru ini, pendakwah selebriti terbabit membuat laporan polis terhadap pemilik akaun Twitter, @ainunnnajwa yang didakwa memfitnahnya merogol seorang gadis.

Malah, pendakwah itu juga mengakui kesal dengan dakwaan tidak berasas itu selain menyifatkan apa yang berlaku ini sebagai fitnah paling buruk sepanjang kariernya. – UTUSAN ONLINE


Isu Dengan Sabah, Sarawak Boleh Diselesaikan – Perdana Menteri

CYBERJAYA, Feb 10: Tun Dr Mahathir Mohamad memberi jaminan kepada para pelabur bahawa pertikaian yang berlaku antara kerajaan dengan Sabah dan Sarawak mengenai beberapa isu boleh diselesaikan secara sama-sama menang.

Oleh itu, Perdana Menteri berkata para pelabur tidak perlu bimbang dengan Sabah dan Sarawak, sebaliknya mereka harus melabur di kedua-dua negeri itu kerana mereka mempunyai tadbir urus yang baik.

Beliau berkata kerajaan Persekutuan dan para pemimpin dari kedua-dua negeri dapat mengadakan perbincangan untuk menyelesaikan situasi itu, meskipun berlainan pentadbiran.

“Kita telah berunding dengan pemimpin di sana dan mereka sangat terbuka. Tuntutan itu dibuat oleh sesetengah pihak yang masih boleh dapat menyesuaikan diri mereka dengan sistem negeri-persekutuan.

“Mereka masih mahu ada hak bersuara dalam segala-galanya tetapi para pemimpin negeri tidak seperti itu. Saya telah berbincang dengan mereka (pemimpin dari Sabah dan Sarawak) dan mereka bersetuju yang kita perlu menyelesaikan masalah ini menerusi rundingan dan mencari penyelesaian sama-sama menang,” katanya pada sesi dialog anjuran Dewan Perniagaan dan Industri Malaysia Perancis, di sini, hari ini.

Turut hadir ialah Duta Perancis ke Malaysia Frederic Laplanche.

Dr Mahathir ditanya oleh seorang peserta dialog untuk memberikan penjelasan tentang hubungan kerajaan persekutuan dengan Sabah dan Sarawak, terutamanya mengenai isu berhubung tuntutan kenaikan royalti minyak, hak-hak Perjanjian Malaysia 1963 (MA63), penubuhan Petroleum Sarawak Bhd (Petros), dan Lebuh Raya Trans-Borneo.

“(Bagi) Sabah, parti pemerintah, Warisan, mempunyai tiga ahli Kabinet dalam kerajaan persekutuan yang bermakna kita sebenarnya mempunyai hubungan rapat dengan mereka. Kita tahu apa yang mereka fikirkan,” katanya.

Kedua-dua parti pemerintah Sabah dan Sarawak bukan ahli gabungan parti pemerintah di peringkat persekutuan, kata Dr Mahathir, sambil menambah parti pemerintah dibentuk daripada empat parti dari Semenanjung.

“Malaysia adalah sebuah persekutuan. Negeri-negeri itu mentadbir sendiri dalam bahagian tertentu seperti tanah. Tetapi mereka merasakan bahawa mereka tidak mendapat amaun penuh wang daripada industri minyak. Kita bayar lima peratus (royalti) daripada pengeluaran minyak, yang merupakan satu jumlah wang yang sangat besar.

“Mereka meminta 20 peratus. Jika kita berikan mereka (negeri-negeri pengeluar minyak) 20 peratus, Petronas akan tidak lagi berada dalam kalangan syarikat Fortune 500,” katanya.

Dr Mahathir berkata Sarawak adalah negeri terkaya di Malaysia dengan belanjawan RM11 bilion berbanding negeri-negeri lain.

“Ketaksamaan antara negeri-negeri perlu diperbetulkan. Jika kita memberikan lebih kepada Sabah dan Sarawak, perbezaan akan menjadi lebih buruk berbanding sekarang. Meskipun kita berbeza pendapat, kita boleh duduk berbincang bersama-sama dan menyelesaikan perbezaan ini,” katanya.


COVID-19: Sarawak Laksanakan Kawalan Pergerakan Antara Daerah

KUCHING: Jawatankuasa Pengurusan Bencana Negeri (JPBN) Sarawak akan melaksanakan kawalan pergerakan antara daerah bagi mengekang penularan COVID-19 yang meningkat semula, terutama di bandar raya ini.

Timbalan Ketua Menteri, Datuk Amar Douglas Uggah Embas, berkata jumlah penerbangan masuk dan keluar dari Sarawak serta tempoh operasi perniagaan juga akan dikurangkan.

Beliau berkata, JPBN negeri akan mengumumkan strategi berkenaan dengan lebih terperinci selepas ia diperhalusi, dalam masa terdekat.

“Mesyuarat khas JPBN yang dipengerusikan Ketua Menteri, Datuk Patinggi Abang Johari Abang Openg, hari ini, mengambil maklum perkembangan terkini jumlah kes positif COVID-19 di Kuching dan Samarahan.

“Justeru, beberapa tindakan segera harus diambil sebagai langkah mengawal penularan COVID-19 di Sarawak,” katanya dalam satu kenyataan, hari ini.

Uggah berkata, JPBN Sarawak juga memutuskan bahawa semua warga Malaysia yang datang dari Semenanjung, Sabah dan Labuan akan dikuarantin di hotel.

“Sampel akan diambil pada hari kedua dan sekiranya keputusan ujian PCR COVID-19 adalah negatif, mereka dibenarkan balik. Arahan ini berkuat kuasa 1 hingga 14 Ogos ini.

“Bagi rakyat Sarawak yang balik dari luar negara, arahan adalah sama seperti yang diumumkan sebelum ini, iaitu wajib menjalani kuarantin di destinasi terakhir selama 14 hari,” katanya.

Uggah yang juga Pengerusi JPBN Sarawak berkata, dalam usaha mengekang penularan COVID-19 terutama di kawasan panas Kota Sentosa, Kementerian Kesihatan akan meningkatkan pelaksanaan penjejakan kontak atau pengesanan kes aktif (ACD) di kawasan sempadan daerah Kuching dan Samarahan itu.

Dalam pada itu, beliau memaklumkan, Sarawak mencatatkan satu lagi kes kematian akibat COVID-19, hari ini.

“Kes kematian yang ke-19 itu membabitkan kes ke-589 dilaporkan di Sarawak dan adalah kes kematian ke-124 di Malaysia.

“Mangsa adalah seorang wanita warga tempatan berumur 63 tahun beralamat di Samariang Baru, Kuching,” katanya.

Selain itu, beliau berkata, satu lagi kes positif COVID-19 dilaporkan di Kuching, hari ini, menjadikan jumlah keseluruhannya kini mencecah 650 di Sarawak.- BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Covid-19: Tiada Kes Baharu Di Sabah Hari Ini, 30 Masih Dirawat

KOTA KINABALU: Sabah sekali lagi tidak melaporkan sebarang kes baharu hari ini dan kes Covid-19 di negeri ini kekal 330 kes.

Menteri Kesihatan dan Kesejahteraan Rakyat, Datuk Frankie Poon berkata, sebanyak tiga kes telah pulih dilaporkan hari ini, menjadikan jumlah keseluruhan kes pulih sebanyak 293 kes.

Beliau berkata, masih terdapat 30 kes aktif termasuk tujuh kes yang dirawat semula. Kes aktif ini merupakan kes yang masih dirawat di hospital-hospital berpakar seluruh Sabah.

Keningau yang melaporkan 18 kes merupakan daerah yang mempunyai kes aktif tertinggi buat masa ini dengan lapan kes diikuti dengan lima kes aktif di Lahad Datu.

Empat kes aktif masing-masing dilaporkan di Tawau, Kota Kinabalu dan Semporna. Manakala dua kes aktif di Penampang dan satu kes aktif masing-masing dilaporkan di Tuaran, Kunak, Ranau dan Beluran.

Sehingga kini, jumlah kes kematian di Sabah kekal dengan empat kes iaitu dua kes di Kota Kinabalu dan satu kes masing-masing di Tawau, Tambunan.

Sebanyak 36 kes baharu positif Covid-19 dilaporkan di Malaysia hari ini, menjadikan jumlah kes keseluruhan adalah sebanyak 6,855 kes.

Manakala, terdapat 88 kes yang pulih hari ini dan bilangan kumulatif kes pulih sehingga kini adalah sebanyak 5,439 kes. Kes kematian di Malaysia setakat ini kekal 112 kematian.

Seramai 14 pesakit kini ditempatkan di Unit Rawatan Rapi (ICU) dan daripada jumlah itu, lima pesakit memerlukan bantuan alat pernafasan. – BorneoToday

Ikuti kami di Telegram Untuk Mendapatkan Info Dari Negeri Sabah: klik 👉 https://t.me/sabahpost


GRS Beri Jaminan Kerajaan Sabah Terus Utuh – Hajiji

KOTA KINABALU, 3 Ogos : Pemimpin Gabungan Rakyat Sabah (GRS) memberi jaminan kerajaan Sabah akan terus utuh dengan mencapai kata sepakat untuk mengekalkan kerjasama sekali gus mendukung mandat diberikan rakyat dalam Pilihan Raya Negeri ke-16 pada September tahun lepas.

Ketua Menteri Datuk Hajiji Noor yang juga Pengerusi GRS berkata beliau telah berkomunikasi dengan semua pemimpin parti komponen GRS berkaitan perkembangan politik terkini di Kuala Lumpur.

“Kami sependapat dan sebulat suara bersetuju bahawa kerjasama dalam kerajaan negeri yang memerintah hari ini akan berterusan. Kami akan terus mendokong mandat diberikan kepada kami dalam pilihan raya negeri lalu,” katanya dalam kenyataan hari ini.

Ketua Menteri berkata semua pemimpin GRS juga sepakat untuk mengambil apa jua langkah perlu untuk memantapkan seterusnya memperkuatkan lagi kerajaan GRS.

“Saya berdoa kemelut politik di Kuala Lumpur dapat diselesaikan dengan segera secara baik dan saksama agar kita dapat menumpukan perhatian dalam usaha menangani ancaman pandemik COVID-19, pemulihan ekonomi dan kestabilan politik,” katanya.

GRS adalah gabungan parti dalam Perikatan Nasional (Bersatu, Parti Solidariti Tanah Airku, Parti Progresif Sabah dan PAS), Barisan Nasional (UMNO, MCA, MIC dan Parti Bersatu Rakyat Sabah) dan Parti Bersatu Sabah. – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


PSS Tiada Dalam Manifesto WARISAN – UMNO

MEMBAKUT: Manifesto Parti Warisan Sabah (WARISAN) tidak menyebut isu berkaitan Pas Sementara Sabah (PSS).

Ahli Majlis Tertinggi UMNO, Datuk Seri Abdul Rahman Dahlan, berkata penelitiannya terhadap 13 perkara manifesto parti itu langsung tidak menyebut soal PSS.

“Ketika Pilihan Raya Umum Ke-14 (PRU-14), mereka main ‘tapuk-tapuk’ (sembunyi). Daripada Datuk Seri Mohd Shafie Apdal ke Datuk Darell Leiking dan kepada Datuk Karim, tiada seorang pun daripada mereka bercakap mengenainya,” katanya ketika berkempen di Kampung Bawan Membakut, di sini, malam tadi.

Abdul Rahman menyifatkan WARISAN melakukan pembohongan kepada pengundi pada PRU-14 kerana tidak menyebut mengenai isu yang dianggap sebagai ancaman kepada Sabah dari segi keselamatan, ketersediaan pekerjaan dan peluang pendidikan.

Walaupun memanggil wakil parti pembangkang tempatan untuk berbincang mengenai pelaksanaan PSS, bekas Menteri di Jabatan Perdana Menteri itu berkata, tiada sesiapa dalam kalangan pembangkang berupaya menghentikan pelaksanaannya.

Katanya, kerajaan sepatutnya membincangkan isu itu sebelum mengumumkan PSS akan dilaksanakan pada 1 Jun ini.

“Mereka tidak mendengar kerana mereka adalah kerajaan. Satu-satunya cara ialah bagi rakyat Kimanis memberi ‘tamparan politik’ melalui PRK ini.

“Jika tidak, ini bermakna satu undi untuk calon WARISAN (Datuk Karim Bujang) adalah satu undi untuk PSS,” katanya.

Abdul Rahman berkata, PSS adalah masa depan yang suram bagi Sabah kerana pelaksanaan itu ibarat membentang permaidani merah untuk pendatang asing tanpa izin (PATI) tinggal selesa di Sabah dan menggunakan bekalan air serta elektrik secara haram, selain ‘merompak’ barang bersubsidi daripada rakyat yang layak.


Curang, Suami Bunuh & Potong Alat Sulit Teman Lelaki Isteri Sebelum Dicampak Dalam Api

Suspek dituduh membakar kereta mangsa, Chamrat, bagi mengumpannya datang ke lokasi kejadian sementara suspek bersembunyi di kawasan berdekatan.

Di peluang yang ada, suspek terus keluar dan menikam mangsa sehingga tidak sedarkan diri. Amornlak juga memotong alat sulit mangsa dan dicampak ke dalam api.

Suspek juga sempat meminta mangsa memberitahu isterinya yang dia bernasib baik dapat melepaskan diri darinya.

Selain berharap isterinya dapat menjaga anak mereka dengan baik.

Menurut keterangan dari jiran, suspek mungkin berasa cemburu selepas mengetahui isterinya mempunyai hubungan sulit dengan mangsa.

Pada 2 Februari 2020, polis menemui mayat mangsa berusia 57 tahun yang merupakan anggota dari Balai Polis Rongkham di Kalasin, dengan beberapa kesan kecederaan termasuk luka dikelar di leher, tengkorak retak, 10 kesan tikaman di abdomen dan alat sulitnya dipotong dalam kejadian yang berlaku di rumah mangsa.

Sementara itu anak mangsa berkata, bapanya sebelum ini banyak menghabiskan masa dengan isteri suspek di rumah lain.

Wanita itu memberitahu bapanya yang dia sudah bercerai. Namun setelah mangsa mendapati wanita itu belum bercerai, dia memutuskan hubungan mereka.

Anak mangsa percaya, wanita itu nekad mahu kembali bersama dengan bapanya membuatkan suspek bengang dan mungkin disebabkan itu suspek bertindak membunuh bapanya.


Dr Noor Hisham Tokoh Maal Hijrah 1442H

KUALA LUMPUR: Ketua Pengarah Kesihatan, Tan Sri Dr Noor Hisham Abdullah diumumkan sebagai Tokoh Maal Hijrah Peringkat Kebangsaan 1442H.

Selain itu, Syeikh Al Azhar, Prof Dr Ahmad Tayyib pula diumumkan Tokoh Antarabangsa Maal Hijrah 1442H.

Pengumuman itu dibuat Menteri di Jabatan Perdana Menteri (Hal Ehwal Agama), Datuk Dr Zulkifli Mohamad Al-Bakri pada Majlis Sambutan Maal Hijrah Peringkat Kebangsaan Tahun 1442H/2020M di Masjid Negara, Kuala Lumpur, hari ini.

Menerusi penganugerahan itu, tokoh Maal Hijrah Kebangsaan dan Antarabangsa menerima pingat serta sijil penghargaan Kerajaan Malaysia.

Hadiah kepada tokoh terbabit disampaikan Yang di-Pertuan Agong, Al-Sultan Abdullah Ri’ayatuddin Al-Mustafa Billah.

Turut berangkat Raja Permaisuri Agong, Tunku Azizah Aminah Maimunah Iskandariah.

Hadir sama Perdana Menteri, Tan Sri Muhyiddin Yassin.

Dr Zulkifli berkata, pemilihan kedua-dua tokoh itu dibuat atas sumbangan besar mereka dalam memartabatkan Islam di peringkat nasional dan global yang diiktiraf pelbagai pihak di peringkat tempatan serta antarabangsa.

Tema sambutan kali ini ialah ‘Ummah Rabbani Negara Harmoni’ iaitu menguruskan penghijrahan yang berlaku dalam masyarakat memerlukan kepada kekuatan modal insan, ilmu dan pengetahuan serta kecekapan pengurusan.- BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


RM440 Sekali ‘Pakai’ – Lelaki Lacur Isteri Di Media Sosial Untuk Bayar Hutang

Surabaya/Indonesia: Tergamaknya seorang lelaki yang juga suami apabila sanggup melacurkan isterinya sendiri di laman sosial semata-mata hanya untuk membayar hutang.

Tribunnews melaporkan, polis menangkap lelaki berusia 21 tahun itu yang dikenali sebagai NH selepas dia melacurkan isterinya di laman Twitter sejak tiga bulan lalu.

Di laman Twitter berkenaan lelaki itu memuat naik gambar isterinya yang berusia 20 tahun dan meletakkan bayaran Rp1.5 juta (RM440) untuk hubungan seks.

“Akaun Twitter ini baru tiga bulan tetapi mempunyai ramai pengikut,” kata jurucakap polis Jatim, Leonard Sinambela dalam satu sidang media semalam.

Ketika ditanya wartawan, NH berkata, dia menjual isterinya itu untuk membayar hutang.

“Lima bulan lalu isteri saya melahirkan anak pertama secara pembedahan. Saya tiada wang lalu meminjam Rp8 juta (RM2,346) dari seorang rakan.

“Saya dan isteri bersepakat untuk melakukan aktiviti ini bagi membayar hutang berkenaan,” katanya.

Menurutnya, sepanjang tiga bulan, isterinya sudah dilanggan sebanyak tiga kali dan dia sudah membayar lebih separuh hutang itu.


Pemutihan Kampung Titingan: Polis Tawau Tanda Rumah Setinggan

POLIS GIAT JALANKAN OPERASI PEMUTIHAN SETINGGAN, 43 RUMAH DIKESAN DIDIRIKAN TANPA KEBENARAN MPT DI KG TITINGAN

TAWAU; 13 MARCH 2019 (Rabu) – Polis Tawau kini giat melaksanakan Operasi pemutihan penempatan khususnya di kampung-kampung setinggan di sekitar daerah Tawau.

Ketua Polis Daerah Tawau, ACP Fadil Marsus berkata, operasi secara agresif itu bukan sahaja memperlihatkan langkah pencegahan jenayah, tetapi bertujuan mengenal pasti penempatan setinggan yang didirikan dan dihuni secara haram atau tanpa kebenaran pihak berkuasa.

Katanya, menerusi Operasi Sarang yang dijalankan di Kampung Titingan, sebanyak 227 rumah diperiksa dan mendapati 43-buah rumah tidak mempunyai kebenaran untuk diduduki oleh Majlis Perbandaran Tawau (MPT).

Beliau berkata demikian dalam satu kenyataan di Tawau.

ACP Fadil berkata, polis menahan dua lelaki dan dua wanita warga Indonesia atas kesalahan dibawah Seksyen 6 (1)(c) Akta Imigresen 1959/63 sementara seorang lelaki warga tempatan turut ditahan dibawah Akta Pendaftaran Negara.

Operasi selama lima jam bermula pukul 8 pagi hingga 1 tengah hari itu disertai sembilan pegawai dan 100 anggota dari pelbagai agensi penguatkuasa termasuk Jabatan Imigresen Malaysia (JIM), Pasukan Polis Marin (PPM), Pasukan Gerakan Am (PGA) dan Sukarelawan PDRM.


Tidak Tahan Didera, Isteri Penggal Kepala & Potong Kemaluan Suami

Seorang wanita di Ukraine bertindak memenggal kepala dan memotong kemaluan suami selepas tidak tahan didera oleh lelaki itu sejak bertahun lamanya.

Suspek, Maria, 48, kemudian mengambil organ ‘kembang kucup’ itu lalu diberikan kepada anjing untuk dimakan.

Menurut suspek, dia telah sekian lama menjadi mangsa dera lelaki itu dan mengambil keputusan untuk membunuh mangsa kerana itu adalah jalan terakhir untuk dia ‘keluar’ dari neraka buatan suaminya.

Berdasarkan siasatan polis, Maria menyerang suaminya, Oleksandr, 49, di bilik selepas mangsa pulang dari kerja syif malam dan tertidur awal pada 23 Ogos lalu.

Maria mencekik mangsa dan mengambil kapak lalu memenggal kepalanya.

Suspek menggunakan pisau dapur memotong kemaluan mangsa dan diberi kepada anjing peliharaan.

Suspek cuba mengerat mayat mangsa tetapi gagal berbuat demikian dan terus berlari keluar rumah keluarganya di seberang jalan. Namun, salah seorang jirannya, Opanasiuk, ternampak Maria.

“Tangan, kaki dan pakaian dia semua berdarah. Dia kata dia dalam masalah sebab dah bunuh suami dia. Saya tak percaya, saya ingatkan mereka bergaduh dan mungkin dia pukul suaminya.

“Saya pergi ke rumah mereka untuk melihat jika suami dia perlukan bantuan. Apabila saya masuk ke bilik, ternampak mayat mangsa dan tilam penuh dengan darah.

“Saya tanya Maria di mana kepala mangsa dan dia kata ada di dalam guni,” kata Opanasiuk yang kemudian memaklumkan kejadian itu kepada jiran lain sebelum menghubungi polis.

Maria mengaku membunuh suaminya dan menjelaskan segala-galanya kepada polis sebelum ditahan untuk siasatan lanjut.

Berdasarkan soal siasat yang dilakukan terhadap jiran mangsa juga mengesahkan mangsa selalu memukul dan mengejar suspek dengan kapak tetapi suspek tidak pernah melaporkan kejadian itu.

Sementara itu, anak pasangan itu, Viktor Fesianov tidak dapat memaafkan perbuatan ibunya.

“Saya tahu dia mak saya tetapi saya tak nak jumpa dia lagi,” katanya. Maria bakal berdepan dengan hukuman penjara 15 tahun jika didapati bersalah.


Neelofa, Suami Dikompaun RM30,000

KUALA LUMPUR: Usahawan dan selebriti terkenal, Noor Neelofa Mohd Noor dan suaminya, Haris Ismail masing-masing dikenakan kompaun RM20,000 dan RM10,000 kerana melanggar prosedur operasi standard (SOP) Perintah Kawalan Pergerakan Bersyarat (PKPB).

Tindakan mengenakan kompaun yang tidak dibenarkan diskaun terhadap Neelofa kerana melakukan dua kesalahan, manakala Haris atau dikenali PU Riz hanya satu kesalahan.

Ketua Polis Daerah Dang Wangi, Asisten Komisioner Mohamad Zainal Abdullah, berkata kesalahan pertama Neelofa selaku penganjur gagal mematuhi arahan Ketua Pengarah Kesihatan mengenai pematuhan SOP penganjuran majlis sosial apabila gagal memastikan wujud penjarakan fizikal sekurang-kurangnya satu meter sewaktu majlis akad nikah mereka berlangsung.

Katanya, pasangan suami isteri itu juga melanggar kebenaran untuk tujuan merentas negeri yang diberikan oleh pegawai diberi kuasa di bawah subperaturan 4 (2) (d) Peraturan-Peraturan sama, memandangkan ada antara aktiviti itu berada di luar skop kebenaran diberikan polis. – BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Enam Rumah Musnah Terbakar Di Jalan Seguntur

SANDAKAN: Sebanyak enam buah rumah musnah terbakar dalam satu kejadian di Jalan Seguntur-Perkampungan Bakau, pagi hari ini.

Penolong Kanan Penguasa Bomba (PKPgB) Balai Bomba dan Penyelamat (BBP) Sandakan Mohd Razali Awang Ahmad berkata kebakaran melibatkan tujuh buah rumah yang mana enam buah terbakar 100 peratus dan sebuah rumah lagi hanya terbakar 20 peratus.

“Namun, ia tidak melibatkan kecederaan mangsa mahupun kematian,” katanya dalam satu kenyataan pada Rabu.

Tambahnya api dapat dikawal pada pukul 11.13 pagi manakala punca kebakaran dan jumlah kerugian masih dalam siasatan.

Sementara itu, Mohd Razali berkata Pusat Gerakan Operasi (PGO) menerima panggilan kecemasan berkenaan kebakaran tersebut pada pukul 10.43 pagi.

“Seterusnya, BBP Sandakan digerakkan untuk respon ke tempat kejadian menggunakan dua buah jentera, sebuah ‘water tanker’ dan sebuah kenderaan utiliti sejauh 16 kilometer dari balai.

“Operasi pemadaman kebakaran tersebut ditamatkan sepenuhnya pada pukul 1.49 petang,” jelasnya. -SabahNewsToday


Kenapa kait BLACKPINK seksi dengan saya – Zizi Kirana

PENYANYI Zizi Kirana mengakui pelik kenapa dirinya menjadi sasaran dan dikaitkan dengan isu pakaian seksi dikenakan kumpulan dari Korea Selatan, BLACKPINK yang mengadakan konsert di Kuala Lumpur, baru-baru ini.

Zizi, 34, berkata dia langsung tidak faham namanya tiba-tiba dipetik terutama peminat yang obses selepas kumpulan idola mereka itu dikecam terlalu seksi.

“Kenapa pula nama saya tiba-tiba kena diheret dalam perdebatan mengenai isu BLACKPINK pakai seksi?. Saya langsung tiada kaitan dan sebenarnya tak ambil tahu pun.

“Bagaimanapun, saya pelik apabila netizen sudah mula ‘tag’ atau memetik nama saya. Bukan satu dua, ramai pula tu.

“Saya faham jika mereka terlalu obses terhadap idola. Tapi janganlah sampai heret nama saya yang tiada kaitan dalam hal ini,” katanya.

Terdahulu, penyanyi Nak Ke Tak Nak itu memuat naik di Instagram story beberapa komen netizen yang mengaitkan namanya mengenai isu berkenaan.

Rata-rata netizen yang mempertahankan BLACKPINK daripada dikecam berpakaian seksi memberi contoh penampilan Zizi Kirana lebih berani daripada pakaian kumpulan itu. – Harian Metro


Semua Sekolah Di Sandakan, Papar, Tuaran Tutup Esok

KUALA LUMPUR: Semua sekolah di zon merah jangkitan COVID-19, iaitu Klang di Selangor dan Sandakan, Papar serta Tuaran di Sabah diarah tutup mulai esok sehingga 23 Oktober ini.

Kementerian Pendidikan (KPM) dalam kenyataan hari ini, menjelaskan arahan itu bagi membendung penularan jangkitan COVID-19 dan seiring pelaksanaan Perintah Kawalan Pergerakan Bersyarat (PKPB) di empat daerah terbabit.

Menurut kenyataan itu, KPM mengambil perhatian berhubung peningkatan kes COVID-19 di beberapa daerah yang disahkan sebagai zon merah oleh Kementerian Kesihatan (KKM).

“KPM juga menyedari kekhuatiran ibu bapa dan warga sekolah berkaitan keadaan semasa penularan wabak COVID-19.

“Selaras perutusan khas Perdana Menteri semalam berhubung keputusan kerajaan untuk menutup sekolah di kawasan-kawasan zon merah di seluruh negara, KPM memaklumkan bahawa semua sekolah yang disahkan sebagai zon merah oleh KKM akan ditutup,” katanya.

Penutupan berkenaan, kata kementerian itu, membabitkan masing-masing 142 sekolah di Klang dan 242 sekolah di tiga daerah di Sabah.

“Bilangan ini merangkumi sekolah rendah dan menengah di bawah KPM serta sekolah swasta yang berdaftar dengan KPM. Sekolah yang mempunyai asrama termasuk Kolej Vokasional juga ditutup.

“Ibu bapa atau penjaga perlu mengambil pelajar yang tinggal di asrama pulang. Pelajar yang menunggu untuk diambil ibu bapa atau ingin terus kekal di asrama sekolah dan Kolej Vokasional sepanjang tempoh penutupan, akan berada di bawah jagaan warden asrama.

“Keperluan makan dan minum pelajar sepanjang tempoh itu akan disediakan oleh pihak sekolah,” kata kementerian berkenaan.

Dalam tempoh penutupan, kata KPM, pengetua dan guru besar akan memastikan guru serta pelajar melaksanakan pengajaran dan pembelajaran di rumah mengikut kesesuaian mereka dengan manual proses itu boleh dimuat turun dari portal rasmi www.moe.gov.my.

“Bagi kebanyakan sekolah yang kini sedang melaksanakan peperiksaan percubaan Sijil Pelajaran Malaysia (SPM), sekolah terbabit dengan penutupan boleh menjadualkan semula peperiksaan ini ke tarikh lain yang bersesuaian kelak,” kata KPM lagi.

Kementerian turut memaklumkan, sentiasa memantau situasi di seluruh negara serta sentiasa bekerjasama rapat dengan Majlis Keselamatan Negara (MKN) dan KKM.

“Sebarang makluman berhubung penutupan sekolah bagi daerah-daerah lain akan dibuat dari semasa ke semasa,” kata KPM. – BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


PKR Sabah Alu-Alu Kerjasama Dengan Warisan Pada PRU15

TAWAU : PKR Sabah sentiasa mengalu-alukan kerjasama dengan Parti Warisan (Warisan) pada Pilihan Raya Umum (PRU) ke-15 akan datang.

Pengerusi PKR Sabah Datuk Christina Liew berkata kerjasama itu penting bagi membentuk satu pakatan politik yang kuat dalam mengatasi pihak lawan sepertimana pada PRU ke-14 (PRU14), iaitu kerjasama Warisan Plus dan Pakatan Harapan Plus.

“Ada cakap-cakap Warisan akan jalan sendiri (bertanding sendirian) tetapi kita punya pandangan kita sentiasa alukan kerjasama kerana sudah sampai masa dan kita tidak boleh lawan sendiri sahaja, mesti bersama baru kita boleh bentuk kekuatan.

Lawan kita bukan alang-alang, mereka agak kuat maka kita kena bersatu bagi membolehkan kita fokus dan menang kerusi, harapnya kita boleh menang kerajaan balik…politik itu unik dan parti politik sentiasa ada pilihan,” katanya kepada pemberita selepas program agihan juadah berbuka puasa di sini hari ini.

Ditanya sama ada akan bertanding mempertahankan kerusi Parlimen Tawau pada PRU15, Liew menjawab “mudah-mudahan” sambil berterima kasih kepada petugas Pejabat Pusat Khidmat Rakyat Parlimen Tawau kerana bekerja keras memastikan kesejahteraan penduduk kawasan berkenaan.

Beliau berkata PKR Sabah masih belum menentukan jumlah kerusi akan ditandingi pada PRU akan datang, dan akan mengadakan perbincangan dengan rakan Pakatan Harapan iaitu DAP, Amanah dan UPKO bagi menghadapi PRU15.

Pada masa ini, PKR hanya mempunyai dua kerusi Parlimen di Sabah iaitu Liew (Tawau) dan Awang Husaini Sahari (Putatan). – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


3 Bulan Tidak Dibayar Gaji, Pemain Sabah FC Boikot Sesi Latihan

Peminat bola sepak tempatan sekali lagi dikejutkan dengan isu tunggakan gaji apabila Sabah FC dikatakan tidak membayar gaji pemain mereka selama 3 bulan sejak bulan Februari lalu.

Perkembangan ini didedahkan oleh sebuah laman twitter milik penyokong setia Sabah iaitu SabahRhinos. Pemain Sabah FC dilaporkan telah memboikot sesi latihan pada petang ini dan terus pulang ke rumah masing-masing.

Ia sekaligus menjejaskan persiapan mereka untuk perlawanan Liga Super menentang Penang FC pada hari ahad ini.

Update: Players boikot training. Jam 4pm start, lepak2 kejap lepas jam 4.40pm pulang. Ya la 3 BULAN GAJI BELUM MASUK LAGI. How???!!

Lebih mengejutkan, ketua jurulatih Sabah FC, Kurniawan Dwi Yulianto serta barisan jurulatih turut tidak menerima gaji beliau selama 4 bulan dan situasi itu menimbulkan kemarahan dalam kalangan peminat pasukan itu termasuk dari Indonesia.

Bagaimanapun, setakat artikel ini ditulis belum ada kenyataan rasmi daripada pengurusan Sabah FC dan tidak sepatutnya isu ini berlaku ketika saingan liga tengah berjalan.

Wawwww 3 bulan, kayaknya ini penyebab Sabah melempem di Liga 😅 https://t.co/Jvx0W6hly5

Players 3 bulan & coaching staff 4 bulan????? Kerja amal ka dorang ni

Sebelum musim baharu bermula, sudah kedengaran 5 pasukan Liga Malaysia mempunyai masalah pembayaran gaji dan kemungkinan Sabah FC merupakan salah satu daripada pasukan tersebut.

Ia sangat menyedihkan kerana kita sudah masuk era penswastaan selain MFL (Malaysia Football League) juga sudah memperkenalkan Program Kawalan Ekonomi (ECP) untuk mewujudkan peraturan belanjawan, kriteria, prosedur dan mengelakkan kelab berbelanja secara berlebihan berdasarkan kemampuan mereka.

LED board baru, dressing room kena kasi up, stadium external kena kasi cantik, kerusi2 di bench kena tukar tapi gaji players 3 bulan belum kena bayar. How??!!

Persatuan Bolasepak Malaysia (FAM) sebelum ini dilaporkan tidak memberi jaminan bahawa penswastaan dapat menyelesaikan masalah tunggakan gaji yang sudah lama membelenggu kancah Liga Malaysia.

Namun, setiap pasukan sepatutnya membuka tirai penswastaan bermula musim ini dengan perkara yang lebih positif, bukannya terus dijangkiti ‘penyakit’ lama. – TheVocket

Player boikot untuk training petang ni.esok fly ke Penang 👋🏻 pic.twitter.com/UTtISvizEg


Hospital Queen Elizabeth II Terkawal, Tak Lumpuh – Dr Adham

KUALA LUMPUR: Hospital Queen Elizabeth II, Kota Kinabalu masih berada dalam keadaan terkawal walaupun dua kakitangan perubatannya disahkan positif COVID-19.

Menteri Kesihatan, Datuk Seri Dr Adham Baba, berkata Kementerian Kesihatan Malaysia (KKM) mempunyai kaedah kawalan dengan menggerakkan tenaga atau kakitangan dari kawasan lain yang tidak terjejas ke hospital terbabit.

Justeru katanya, operasi di hospital terbabit masih terkawal dan meminta supaya orang ramai kekal tenang.

Mengulas lanjut katanya, hingga kini, dua jururawat yang disahkan positif COVID-19 di hospital terbabit dengan 40 jururawat lain pula sedang dikuarantin.

“Keadaan terkawal dan tidak lumpuh seperti yang dikatakan kerana ada kakitangan lain yang digerakkan ke situ selepas proses nyah kuman dan sanitasi diselesaikan.

“Setakat ini, seorang jururawat di unit rawatan rapi (ICU) positif saringan penyakit seperti influenza (ILI) di mana beliau mempunyai kontak dengan sepupu yang positif.

“Hasil pengesanan kontak ada seorang lagi jururawat di ICU positif dan sedang dikuarantin, ” katanya ketika dihubungi BH, hari ini.

Pada masa sama, Dr Adham berkata, kebanyakan 40 jururawat yang dikuarantin itu mempunyai gejala dan sebahagian mereka juga mempunyai kontak rapat dengan dua kes indeks berkenaan.

Beliau berkata, pihaknya meminta supaya penduduk di Kota Kinabalu untuk kekal bertenang dan bersama-sama menentang penularan wabak ini. – BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Sabah Hargai Pengorbanan Anggota KKM – Ketua Menteri

KOTA KINABALU: Kerajaan Sabah hari ini menzahirkan penghargaan terhadap pengorbanan anggota Kementerian Kesihatan Malaysia (KKM) terutama barisan hadapan dalam usaha mengekang penularan pandemik COVID-19 di negeri ini.

Ketua Menteri Datuk Hajiji Noor berkata anggota perkhidmatan kesihatan Persekutuan yang menunjukan dedikasi dan kerja keras di bawah kepimpinan Ketua Pengarah Kesihatan Tan Sri Dr Noor Hisham Abdullah telah melakukan yang terbaik bagi memerangi pandemik tersebut.

“Saya gembira dapat mengetahui bahawa kes COVID-19 di Sabah mula stabil berikutan penurunan kes seperti yang diumumkan oleh Tan Sri Dr Noor Hisham semalam dan banyak zon dan daerah di Sabah telah berubah menjadi hijau,” katanya dalam kenyataan di sini, malam ini.

Sementara itu, Hajiji berkata Jawatankuasa Pengurusan Bencana Negeri COVID-19 hari ini menerima sumbangan berupa ventilator, mesin sinar-x bergerak, topeng muka dan sumbangan kewangan untuk membantu memerangi pandemik itu.

Katanya Kumpulan Hap Seng melalui Yayasan Lau Gek Poh menyumbang RM2 juta untuk pembelian tiga mesin x-ray muda alih dan 11 unit ventilator bergerak; Yayasan Pertonas menyerahkan 1 juta pelitup muka; dan Cement Industries Sabah menyumbang RM100,000.

Dalam pada itu, Menteri Pembangunan Masyarakat dan Kesejahteraan Rakyat Shahelmy Yahya menerusi satu kenyataan berkata sehingga hari ini sebanyak 164,591 bakul makanan telah diagihkan kepada rakyat yang memerlukan di 27 daerah di negeri ini.

Beliau berkata untuk hari ini sahaja sebanyak 3,652 bantuan bakul makanan telah diagihkan di Beaufort (1,026), Kinabatangan (1,000), Tuaran (434), Kota Kinabalu (178), Tenom (141), Sandakan (116), Beluran (105), Nabawan (100), Ranau (95), Tongod (86), Penampang (76), Papar (59), Kuala Penyu (50), Pitas (42), Kunak (40), Sipitang (35), Putatan (28), Kota Marudu (21) dan Telupid (20). – BERNAMA


Polis Buru Lelaki Rogol Nenek Berusia 72 Tahun

TUARAN: Seorang lelaki seakan dirasuk setan apabila sanggup merogol warga emas berusia 72 tahun di sini.

Dalam kejadian jam 12 tengah malam, Sabtu lalu mangsa dikatakan berseorangan di rumah di Tamparuli, dan terjaga apabila melihat suspek sudah berada di hadapanya sambil menunjukkan isyarat tangan ke arah mangsa supaya tidak menjerit.

Suspek kemudian berkata supaya mangsa memberi peluang kepadanya untuk melakukan seks kerana sudah lama tidak berbuat demikian.

Mangsa cuba melawan lelaki itu namun kudrat dengan status sebagai warga emas menyebabkan mangsa tidak mampu melawan sebelum suspek merogolnya.

Susulan kejadian itu, mangsa membuat laporan di Ibu Pejabat Polis Daerah (IPD) Tuaran, semalam.

Ketua Polis Daerah Tuaran Deputi Superintendan Mohd Hamizi Halim mengesahkan menerima laporan mengenai kejadian itu.

“Mangsa tidak mengalami sebarang kecederaan dan sudah dirujuk ke Hospital Wanita dan Kanak-Kanak (HWKK) Kota Kinabalu, Likas untuk pemeriksaan lanjut.

“Usaha mengesan suspek sedang dilakukan. Kes siasat mengikut Seksyen 376 Kanun Keseksaan kerana rogol,” katanya.


Satu Kes Covid-19 Varian India Dikesan Di Labuan

PUTRAJAYA: Kementerian Kesihatan mengesan kes pertama membabitkan rakyat tempatan yang positif COVID-19 dengan varian membimbangkan (VOC) India B.1.617.2.

Ketua Pengarah Kesihatan, Tan Sri Dr Noor Hisham Abdullah berkata, kes berkenaan adalah kontak rapat kepada seorang individu warga India yang bersama dengannya menaiki penerbangan dari Kuala Lumpur ke Wilayah Persekutuan Labuan pada 23 April lalu.

“Warga asing itu dikesan positif COVID-19 ketika tempoh kuarantin manakala rakyat tempatan ini pula mempunyai gejala pada 3 Mei lalu seterusnya menjalani ujian Kit Ujian Rapid Antigen (RTK-Ag) pada hari sama seterusnya dikesan positif sehari selepas itu selepas menjalani Real-Time Reverse Transcription-Polymerase Chain Reaction (RT-PCR).

“Sehingga kini terdapat enam kes yang dijangkiti varian Indian B.1.671 (termasuk sublineage B.1.617.1 dan B.1.617.2),” katanya dalam kenyataan media, di sini hari ini.

Sementara itu, Dr Noor Hisham berkata, pihaknya mengesan 12 kes baharu jangkitan varian Afrika Selatan B.1.351 membabitkan kes di Kedah, Perlis, Selangor dan Johor.

“Ia menjadikan jumlah keseluruhan kes COVID-19 dijangkiti varian Afrika Selatan sebanyak 78 kes.

“Antara kluster dikesan dijangkiti varian berkenaan ialah empat kes Kluster Jalan Lima; Kluster Kebun Baru (9); Kluster Teknologi Emas (tiga); Kluster Jalan Canning Estate (10) dan Kluster Kampung Bunut Sarang Burung (10).

“Kluster lain ialah Kluster Kampung Domis (tujuh); Kluster Bangkahulu (satu) dan enam kes Kluster Bayan Cenderawasih. Selain itu melalui saringan kontak rapat (20 kes), jangkitan selepas divaksinasi (satu); saringan bergejala (empat) dan lain-lain saringan (tiga),” katanya. – BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Mayat doktor pakar ditemui

MAYAT lelaki dipercayai doktor pakar ditemui terapung di Sungai Sarawak berhampiran Tebingan Kuching, hari ini.

Lelaki berusia 30-an itu ditemui orang awam yang melalui kawasan berhampiran sekitar 6 pagi sebelum memaklumkan kepada polis.

Sumber berkata, ketika ditemui mayat dalam keadaan reput dan dipercayai sudah beberapa hari hanyut di sungai.

“Identiti mangsa belum dapat disahkan sehingga laporan forensik diperoleh, namun mangsa dipercayai meninggal dunia beberapa hari sebelum ditemui.

“Difahamkan laporan kehilangan ada dibuat pada 3 Jun lalu berkemungkinan oleh keluarga mangsa,” katanya kepada Harian Metro.

Mayat mangsa sudah dialihkan oleh pasukan Bomba dan Penyelamat serta sudah diserahkan kepada polis untuk siasatan lanjut. – Harian Metro


Tidak Puas Hati Makanan Dikerumuni Semut, Suami Simbah Isteri Dengan Air Panas

Tidak dapat menerima makanannya dikerumuni oleh semut, seorang suami tergamak menyimbah isterinya dengan air panas bagi melepaskan kemarahannya dalam kejadian yang berlaku di Jawab Barat, Indonesia.

Lelaki 25 tahun itu menyiram air panas di belakang isterinya serta melepaskan geramnya dengan menumbuk dan menendang mangsa.

Pihak polis mengesahkan bahawa suspek telah ditahan di Jalan Sudirman Garut, Jawa Barat semalam. Isterinya juga telah menerima rawatan di hospital.

Keganasan rumah tangga itu berlaku pada khamis minggu lalu di  rumah pasangan tersebut di Desa Sagara, Kecamatan Cibalong. Namun, perbuatan suspek yang diketahui pada hari jumaat dan mangsa segera dibawa ke Pusat Kesihatan Cibalong.

“Kulit mangsa melecur akibat terkena air panas tersebut. Suspek masih lagi disoal siasat berkaitan kes keganasan rumah tangga ini,” kata pegawai polis.


Kisah Seram Di ICU Hospital Lahad Datu

Kisah ini diceritakan oleh seorang rela yang menjaga di ICU hospital Baru Lahad Datu Sabah.

Sesiapa yang pernah ditahan dihospital lahad Datu atau yang pernah berjaga malam dihospital lahad Datu, pasti akan ada pengalaman yang tersendiri. Ada yang ternampak lintasan dibilik mayat.

Ada yang terserempak dengan orang didalam lift,sedangkan orang itu tidak wujud. Dan banyak lagi….

Cerita ini aku kutip dari pengalaman seorang rela yang bekerja Kena pada shift malam.

Betul atau tidak cerita ini aku dengar langsung dari seorang rela. Betul atau tidak itu terpulang dengan kita.

Mula-mula aku tidak percaya tentang cerita ini,tetapi Islam mewajibkan kita untuk beriman kepada Alam gaib.

Soal percaya atau tidak itu terserah dengan individu dan yang pasti cerita ini keluar dari mulut seorang rela yang menjaga dilokasi tersebut.

Seandainya perkara ini tidak benar,maka kita kena juga berhati-hati. Mungkin bukan masa kita untuk berjumpa dengan makhluk ini.

Yaa..begitu la manusia. Kalau tidak nampak didepan mata. Kita takkan percaya. Tapi apabila sudah didepan mata. Baru kita akan percaya…

Hospital baru lahad datu,sangat tidak sunyi dengan cerita-cerita seram yang dialami oleh doktor itu sendiri,dan juga cerita-cerita dari pesakit yang ditahan dihospital.

Semoga cerita ini bermanfaat untuk kita mengambil langkah berjaga-jaga. Dan yakin la. Kita hanya berlindung kepada Allah SWT.


Ismail Sabri Jadi PM?

KUALA LUMPUR : Dengan Tan Sri Muhyiddin Yassin dijangka meletakkan sebagai Perdana Menteri esok, tempoh 24 jam ini dijangka menjadi tempoh paling kritikal bagi parti-parti politik.

Semua parti politik sedang membuat kira-kira siapa yang mampu mencapai majoriti mudah.

Dan yang pasti dengan tiada pemimpin utama politik mencapai angka 111 sokongan setakat ini, maka masing-masing sedang menggerakkan percaturan dan inisiatif.

Spekulasi paling kuat ketika ini dalam keadaan Bersatu yang tidak mahu kehilangan kuasa dan UMNO mahu kembali menjadi parti dominan, jalan terbaiknya adalah mengumpulkan sokongan buat Naib Presiden, Datuk Seri Ismail Sabri Yaakob.

Percaturan tersebut dikatakan menyamai Langkah Perak yang pernah digerakkan UMNO pada Januari lalu yang menyaksikan Datuk Seri Ahmad Faizal Azumu terpaksa meletakkan jawatan sebagai Menteri Besar.

Walaupun Bersatu Perak ‘terluka’ akibat penarikan sokongan UMNO kepada Faizal Azumu, namun Bersatu Perak akhirnya tetap memberi sokongan kepada Menteri Besar, Datuk Saarani Mohamad untuk menerajui kerajaan negeri.

Spekulasi mengenai Ismail Sabri akan dicalonkan sebagai Perdana Menteri semakin kuat sejak pagi tadi apabila dikhabarkan satu perbincangan diadakan kem beliau di Hotel Royal Chulan, Kuala Lumpur.

Portal berita The Vibes sebentar tadi melalui satu sumbernya turut melaporkan satu gerakan mengumpul surat dan tandangan akuan bersumpah (SD) sedang dilakukan untuk menyokong Ismail Sabri sebagai Perdana Menteri dan Datuk Seri Hamzah Zainudin daripada Bersatu sebagai Timbalan Perdana Menteri.

Laporan itu juga menyebut sekiranya persefahaman itu dipersetujui, Ismail Sabri juga akan menawarkan beberapa porfolio penting kepada pemimpin Bersatu.

Gerakan itu dijangka boleh merungkai ‘jalan mati’ majoriti mudah yang belum dimiliki oleh mana-mana pemimpin setakat ini.

Malah, berdasarkan ciapan Twitter anak Ahli Parlimen Padang Rengas, Datuk Seri Mohamed Nazri Aziz, Nedim memaklumkan pasukan A dan B telah bersetuju untuk bersama kerana seseorang telah membuat keputusan.

“Okay, Alhamdulillah, pasukan A dan Pasukan B telah bersetuju untuk bersama kerana seseorang telah memutuskan untuk pergi…kembali bekerja dengan pasukan yang betul,” ciapnya pada awal pagi Ahad.

Dengan perkhabaran terbaru itu, ramai wartawan yang kini mula bertumpu di Hotel Royal Chulan untuk mendapatkan perkembangan terkini. – Sinar

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Lelaki Warga China Hilang Ditemui Mati Tergantung Atas Pokok Di Tenom

TENOM: Seorang lelaki warga China yang dilaporkan hilang di pusat pembinaan Empangan Mini Hydro Telekosang, di sini sejak 1 Oktober ditemui mati dalam keadaan tergantung atas pokok, hari ini.

Mangsa, Yang Ming Zhong, 37, yang merupakan seorang pekerja mahir dalam membuat pengerudian terowong, ditemui dalam keadaan reput dipercayai sudah meninggal dunia sejak beberapa hari lalu.

Ketua Polis Daerah Tenom, Hasan Majid, berkata mangsa ditemui 10.30 pagi oleh pasukan mencari dan menyelamat (SAR) yang menjalankan operasi sejak laporan mangsa hilang diterima.

Katanya, ketika ditemui, mangsa yang memakai baju T berwarna merah dan berseluar pendek tergantung dengan tali di sebatang pokok di kawasan berkenaan.

“Sebelum dilaporkan hilang, mangsa dikatakan memberitahu rakan sebiliknya bahawa dia ingin keluar mencari kawasan yang mempunyai talian telefon.

“Bagaimanapun, mangsa tidak pulang ke rumah sehingga keesokkan harinya dan rakan mangsa terus memaklumkan kepada pihak pengurusan sebelum satu laporan polis dibuat,” katanya ketika dihubungi.

Hasan berkata, berdasarkan laporan diterima, polis terus melancarkan operasi SAR membabitkan 54 anggota dan pegawai dari Ibu Pejabat Polis Daerah (IPD) Tenom, Pasukan Gerakan Am (PGA) dan Unit Dron Pasukan Gerakan Udara (PGU) PDRM Pangkalan Sabah.

Selain itu katanya, operasi turut dibantu Unit Anjing Pengesan (K9) Ibu Pejabat Polis Kontinjen (IPK) Sabah bersama Jabatan Bomba dan Penyelamat (JBPM) Sabah dan Angkatan Pertahanan Awam (APM).

“Mayat mangsa sudah dihantar ke Hospital Tenom untuk proses bedah siasat dan operasi SAR ditamatkan serta-merta.

“Kes diklasifikasikan sebagai mati mengejut,” katanya. – FMT


Mak nyah rayu kembali ke penjara wanita

UNITED KINGDOM -Seorang banduan mak nyah merayu sumbangan sebanyak $25,000 (RM131,584) bagi membolehkannya menjalani pembedahan menukar jantina untuk kembali semula ke penjara wanita.

Karen White, 52, dipenjarakan seumur hidup sejak Oktober lalu kerana merogol dua wanita dan mencederakan seorang lelaki.

Dia yang sebelum ini dikenali sebagai David Thompson, pada mulanya dimasukkan ke penjara wanita New Hall, namun dipindahkan ke penjara lelaki HMP Wakefield selepas melakukan serangan seksual terhadap dua banduan wanita.

“Saya berharap kembali ke penjara wanita semula. Tetapi satu cara untuk hasrat ini tercapai adalah dengan menukar diri saya menjadi seorang wanita.

“Masa itu pihak penjara tidak mempunyai pilihan melainkan menghantar saya ke penjara wanita semula,” katanya yang merayu rakan-rakannya untuk memberi sumbangan kepadanya bagi menampung kos pembedahan menukar jantina.

Pihak berkuasa memasukkan Karen ke penjara wanita pada awalnya sebagai memenuhi tuntutan hak-hak transgender di United Kingdom.

Menerusi pendengaran mahkamah, dia didakwa menggunakan penampilannya sebagai wanita bagi memperdayakan mangsa.

Hakim Christopher Batty menyifatkan Karen sebagai seorang penjenayah yang pandai memanipulasi. -MIRROR


Kampung Lingkudau, Keningau Dikenakan PKPD Hingga 28 Mac

KUALA LUMPUR: Kerajaan memutuskan untuk melaksanakan Perintah Kawalan Pergerakan Diperketatkan (PKPD) di Kampung Lingkudau di Keningau, Sabah bermula esok hingga 28 Mac ini.

Menteri Kanan (Keselamatan), Datuk Seri Ismail Sabri Yaakob, berkata PKPD selama 14 hari itu dilaksanakan berikutan Kementerian Kesihatan (KKM) mengesan peningkatan kes COVID-19 secara mendadak di lokaliti itu dan kadar kebolehjangkitan dalam komuniti adalah tinggi.

Katanya, setakat kelmarin, KKM sudah melaksanakan 102 ujian saringan di Kampung Lingkudau dan daripada jumlah itu, sebanyak 19 kes positif COVID-19 direkodkan.

“Setelah membuat penilaian risiko bersama pelbagai agensi dalam Jawatankuasa Teknikal PKP dan atas nasihat KKM, kerajaan bersetuju melaksanakan PKPD di Kampung Lingkudau, Keningau, Sabah bermula 15 Mac hingga 28 Mac 2021.

“Pelaksanaan PKPD ini untuk memudahkan KKM melaksanakan saringan secara bersasar ke atas semua penduduk, serta mengawal pergerakan dan penularan jangkitan dalam komuniti,” katanya dalam kenyataan, hari ini.

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Perintah Berkurung ESSZone Lanjut Hingga 7 Julai

LAHAD DATU: Perintah berkurung membabitkan perairan tujuh daerah di Zon Selamat Pantai Timur Sabah (ESSZone) yang berakhir esok, dilanjutkan sehingga 9 Julai ini.

Pesuruhjaya Polis Sabah Idris Abdullah berkata perintah dari pukul 6 petang hingga 6 pagi itu melibatkan perairan Beluran, Sandakan, Kinabatangan, Lahad Datu, Kunak, Semporna dan Tawau.

“Penduduk yang tinggal di kawasan terlibat dikehendaki berada di rumah, manakala orang luar tidak dibenarkan memasuki (atau berada) di kawasan tersebut, dalam tempoh berkenaan,” katanya dalam kenyataan, semalam.

Menurutnya, perintah berkurung itu diteruskan bagi memastikan kawasan perairan terlibat tidak diceroboh pengganas, sekali gus mengancam keselamatan penduduk termasuk penyelidik antarabangsa yang menjalankan penyelidikan, serta pelancong asing yang melawat pulau peranginan.

“Maklumat mendapati, kumpulan yang menjalankan kegiatan penculikan untuk dapatkan tebusan dan kumpulan Abu Sayyaf, masih cuba menceroboh ke kawasan ini untuk melakukan penculikan serta lain-lain jenayah rentas sempadan,” katanya.

Idris berkata perintah berkurung itu juga, akan memudahkan penguatkuasaan serta pemantauan terhadap pergerakan bot, dan menimbulkan rasa selamat serta yakin kepada penduduk maritim, dengan kehadiran pasukan keselamatan.

Dalam pada itu, katanya semua ketua polis daerah di ESSzone diberi kuasa mengeluarkan permit kepada pemohon yang layak, bagi tujuan aktiviti perikanan atau keperluan mendesak lain untuk melalui kawasan perintah berkurung itu. – BERNAMA


‘Kami Mahu Gagalkan Konspirasi Menjatuhkan PM’

KUALA LUMPUR: Sebelas Ahli Parlimen PKR yang mengumumkan keluar dari parti itu mendakwa mereka sebenarnya mengambil langkah proaktif untuk menggagalkan konspirasi menjatuhkan Perdana Menteri di tengah-tengah penggal.

Dalam kenyataan yang dikeluarkan malam tadi, sebelas Ahli Parlimen yang diketuai Datuk Seri Mohamed Azmin Ali berkata, langkah mereka adalah untuk menjamin keyakinan rakyat dan pelabur terhadap kestabilan dan kelangsungan dasar kerajaan bertujuan meningkat tahap sosioekonomi rakyat seperti terkandung Wawasan Kemakmuran Bersama 2030.

“Justeru itu kami menyangkal sekeras-kerasnya tuduhan pihak yang melabel kami sebagai pengkhianat. Sebaliknya mereka yang berusaha untuk menjatuhkan Perdana Menteri di tengah penggal adalah pengkhianat sebenarnya.

“Ini kerana mereka lebih mementingkan agenda mengambil kuasa Perdana Menteri dari pelaksanaan dasar-dasar kerajaan yang bertujuan memulihkan ekonomi serta meningkat kesejahteraan rakyat,” kata kenyataan itu.

Menurutnya, usaha mereka terbukti benar bahawa pihak itu kini menyedar kesalahan yang lakukan, justeru menyokong Tun Dr Mahathir Mohamad meneruskan tugasnya hingga akhir penggal.

Kenyataan itu berkata, konspirasi menjatuhkan Perdana Menteri dapat disaksikan pada malam Jumaat lalu apabila Dr Mahathir dipaksa menetapkan tarikh melepaskan jawatan dan melakukan peralihan kuasa kepada Presiden PKR Datuk Seri Anwar Ibrahim.

“Usaha itu adalah kemuncak kempen mereka untuk mewarwarkan isu peralihan kuasa sebagai agenda utama PH.

“Kempen ini dimulakan sejak beberapa bulan lalu dengan kekerapan meningkat dari semasa ke semasa sehingga mengalihkan pandangan rakyat daripada usaha memberikan tumpuan kepada agenda pemulihan ekonomi dan reformasi institusi,” katanya.

Menurutnya, kempen itu menghakis keyakinan rakyat dan pelabur terhadap kewibawaan kerajaan PH.

“Pelbagai usaha dilakukan untuk memberi tekanan kepada Dr Mahathir yang sedang mempersiapkan negara untuk menganjurkan Persidangan APEC (Kerjasama Ekonomi Asia Pasifik) pada November ini.

“Persidangan ini amat penting kerana ia memberi peluang kepada usaha menampilkan Malaysia sebagai model transisi demokrasi yang mengutamakan agenda aspirasi rakyat.

“Kami yakin bahawa percubaan memaksa Perdana Menteri menentukan tarikh peralihan kuasa sebagai usaha jahat untuk menjadikan Perdana Menteri sebagai “lame duck PM” (PM yang lemah),” katanya.

Menurutnya, ini adalah kerana menukar Perdana Menteri di tengah penggal memberi isyarat yang salah kepada rakyat dan masyarakat pelabur.

“Peralihan kuasa di tengah-tengah penggal akan menggugat kesinambungan dasar-dasar dan persepsi rakyat terhadap kerajaan PH,” katanya.


Harga RON97 Terus Naik, RON95 Dan Diesel Kekal

KUALA LUMPUR: Sebentar tadi, Kementerian Kewangan Malaysia menerusi laman web rasmi mereka mengumumkan harga runcit bagi produk petrol dan diesel yang berkuatkuasa tengah malam ini.

Berdasarkan penetapan harga runcit produk petroleum secara mingguan menggunakan formula Automatic Pricing Mechanism (APM), harga runcit produk petroleum bagi tempoh 30 Mac 2019 sehingga 5 April 2019 adalah ditetapkan seperti berikut:


Kehabisan Stok Kertas Sijil Kelahiran Di Luar Kawalan – JPN Sabah

KOTA KINABALU: Pengeluaran sijil kelahiran di negeri ini tertangguh disebabkan kehabisan kertas yang digunakan untuk mencetak dokumen berkenaan, kata Pengarah Jabatan Pendaftaran Negara (JPN) Sabah Khairrul Aminus Kamaruddin.

Beliau berkata, stok kertas sijil kelahiran JPN Sabah pada tahun ini adalah sebanyak 24,801 keping, namun terputus bekalan dan kehabisan pada awal Oktober lalu.

“Setakat ini, sijil kelahiran yang tertangguh atau menunggu stok untuk cetakan adalah kira-kira 3,200 permohonan. Kelewatan pengeluaran sijil lahir berkenaan disebabkan kekurangan bekalan sijil ekoran bekalan kertas yang digunakan adalah diimport daripada pengilang di China.

“Kelewatan bekalan kertas tiba di Malaysia disebabkan kejadian banjir di negara berkenaan, baru-baru ini. Semakan mengesahkan bekalan kertas berkenaan sudah tiba di negara ini dan melepasi pemeriksaan Jabatan Kastam Diraja Malaysia (JKDM) pada 6 Disember lalu,” katanya pada sidang media, di sini, hari ini.

Baru-baru ini, tular dalam media sosial beberapa individu dari negeri ini mengeluh kerana terpaksa menunggu lama, namun tidak dapat mencetak sijil kelahiran anak mereka.

Khairrul Aminus berkata, kertas berkenaan sudah diterima oleh syarikat percetakan pada 8 Disember lalu bagi proses cetakan sijil kelahiran dan kertas sijil lahir berkenaan, dijangka sampai ke seluruh Sabah serta boleh dikeluarkan selewat-lewatnya 20 Disember nanti.

“JPN ingin memohon maaf atas kelewatan dan kesulitan yang berlaku… ia adalah di luar kawalan JPN.

“Sekiranya terdapat pelanggan yang terkesan atau memerlukan surat pengesahan kelahiran daripada JPN, sebagai contoh untuk tujuan penerbangan ke Semenanjung Malaysia atau Sarawak, bolehlah memohon di JPN,” katanya.

Orang ramai yang mempunyai sebarang pertanyaan boleh menghubungi Pejabat Perkhidmatan Pelanggan (PPP) JPN Sabah di talian 088-488300 atau 088-488301 atau 088-488365. – HMetro

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Umat Islam di Malaysia mula berpuasa esok

KUALA LUMPUR: Umat Islam di Malaysia akan mula berpuasa esok (Isnin), 6 Mei 2019, demikian diumumkan Penyimpan Mohor Besar Raja-Raja, Datuk Seri Syed Danial Syed Ahmad.

Syed Danial berkata, tarikh permulaan puasa bagi negeri-negeri di seluruh Malaysia telah ditetapkan pada hari itu menurut perintah Yang di-Pertuan Agong setelah diperkenan oleh Duli-Duli Yang Maha Mulia Raja-Raja.

Pengumuman ringkas itu disiarkan secara langsung menerusi Radio Televisyen Malaysia (RTM) malam ini.

Sebelum ini, Pejabat Penyimpan Mohor Besar Raja-Raja melalui satu kenyataan menetapkan tarikh melihat anak bulan Ramadan bagi menetapkan permulaan puasa untuk umat Islam di Malaysia ialah pada hari ini, 5 Mei, Ahad bersamaan 29 Syaaban 1440 Hijrah.

Jawatankuasa berkenaan melihat anak bulan Ramadan di 29 lokasi di seluruh negara.

Majlis Raja-Raja telah mempersetujui bahawa cara menetapkan tarikh permulaan puasa adalah berdasarkan rukyah dan hisab. – BERNAMA


Aktiviti Kuliah, Kelas Agama Dan Solat Berjemaah Di Masjid, Surau Dibenarkan

KOTA KINABALU: Aktiviti dan solat berjemaah lima waktu di masjid dan surau di seluruh Sabah dibenarkan dengan kapasiti jemaah 1/3 daripada ruangan solat utama.

Menteri Kerajaan Tempatan dan Perumahan, Datuk Seri Masidi Manjun dalam satu kenyataan berkata, kerajaan negeri telah bersetuju dengan cadangan Mufti Negeri Sabah untuk membenarkan aktiviti di masjid dan surau sepanjang Perintah Kawalan Pergerakan Bersyarat (PKPB) yang berkuat kuasa sehingga 20 Dis ini.

Beliau berkata, kebenaran itu termasuk untuk solat berjemaah lima waktu dan solat jumaat di semua zon di negeri ini.

Namun, bilangan jemaah solat lima waktu di masjid dan surau bagi seluruh zon di negeri Sabah ialah 1/3 kapasiti dewan solat utama masjid dan surau. Manakala, bilangan ahli Solat Jumaat adalah mengikut keluasan Dewan Solat Utama masjid dan surau dengan mengambil kira penjarakan fizikal.

Manakala, aktiviti dan program masjid dan surau dibenarkan dalam tempoh tidak melebihi satu jam seperti Kuliah Maghrib, Dhuha dan sebagainya.

Malah, aktiviti kelas agama turut dibenarkan di dewan atau bilik khas masjid tidak melebihi lima jam dan bilangan peserta tidak melebihi 20 orang. Semua peserta hendaklah menjaga disiplin diri dan mematuhi semua prosedur operasi standard (SOP) yang telah dikeluarkan oleh pihak berwajib.

Masidi berkata, untuk majlis akad nikah dibenarkan diadakan di dewan atau bilik khas masjid dengan kehadiran tidak melebihi 20 orang mengikut saiz ruang majlis.

Semua yang hadir juga hendaklah menjaga disiplin diri dan mematuhi semua SOP yang telah dikeluarkan oleh pihak berwajib seperti jamuan makan dan minum dalam bentuk bungkusan sahaja yang dibenarkan.

Untuk kehadiran di masjid, kanak-kanak yang dibenarkan hadir ke masjid dan surau adalah 10 tahun ke atas. – BorneoToday

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


‘Tolong Baiki Jalan Kampung Kami’

KOTA KINABALU: Sudah jatuh ditimpa tangga, begitulah nasib puluhan petani dan pekebun kecil di Kampung Pagoukon Makalias, Tenom.

Ekonomi suram akibat pandemik Covid-19 sejak tahun lalu menjejaskan kehidupan mereka.

Kini pekebun kecil terbabit menerima satu lagi tamparan – satu-satunya jalan utama di kampung itu rosak teruk, menyebabkan mereka tidak dapat menjual hasil tanaman masing-masing.

Usaha untuk mendapatkan pihak berwajib membaiki jalan berkenaan belum berhasil, menyebabkan hasil tani seperti pisang tersadai di kebun.

”Pembeli sukar untuk membeli hasil pisang kami kerana kenderaan tidak dapat melalui jalan itu.

“Saya terpaksa berjalan kaki ke kebun kerana motosikal juga tidak dapat lalu.

”Sara hidup kami yang rata-rata bergantung kepada hasil jualan pisang yang amat terjejas sekali, lebih-lebih lagi dengan keadaan ekonomi teruk ketika ini,” kata Tumah Janip, 30.

Seorang lagi penduduk Saimon Sanduan, 45, berkata, walaupun jalan berkenaan adalah nadi ekonomi kampung, belum ada mana-mana pihak yang tampil memperbaikinya.

“Jalan itu bukan sahaja sangat becak setiap kali hujan, malah terdapat banyak lubang. Mana ada pembeli (hasil tani) sanggup lalu jalan berkenaan,” katanya.

Penduduk, Nicholas Gadit, 66, berkata, kira-kira 50 keluarga pekebun kecil menggunakan jalan itu untuk ke kebun mereka pada setiap hari.

Katanya, walaupun penduduk di kampung berkenaan sudah biasa dengan keadaan itu, tetapi kerosakan jalan berkenaan menjadi masalah besar bagi pekebun yang ingin menjual hasil tani mereka.

”Kebanyakan penduduk di Kampung Pagoukon Makalias adalah petani sepenuh masa dan pendapatan mereka bergantung kepada hasil tani.

”Kami memohon kepada pihak berwajib, termasuk kerajaan (negeri) agar mengambil perhatian terhadap permasalahan yang dihadapi kami ini,” katanya yang juga seorang pesara kerajaan.

Selain menanam pokok pisang, sebilangan mereka yang terjejas adalah juga pekebun kecil getah.

Keadaan jalan yang buruk itu menghalang pasukan Lembaga Industri Getah Sabah (LIGS) untuk ke kampung bagi membeli hasil getah mereka. – FMT

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


3 Kematian & 57 Kes Baharu Covid-19 Disahkan Hari Ini

PUTRAJAYA: Sebanyak 57 kes positif jangkitan baharu Covid-19 dilaporkan di negara ini sekaligus menjadikan jumlah keseluruhan 5,482 kes setakat Ahad (21 April 2020), jam 12 tengahari.

Perkara tersebut diumumkan oleh Ketua Pengarah Kesihatan, Datuk Dr Noor Hisham Abdullah dalam satu Sidang Media Perkembangan COVID-19 Di Malaysia yang berlangsung sebentar tadi.

Daripada jumlah tersebut, 43 kes sedang menerima rawatan di Unit Rawatan Rapi dan 27 kes memerlukan bantuan pernafasan.

Manakala dukacita dimaklumkan, terdapat 3 kes kematian berkaitan covid-19 turut direkodkan.

#COVID19 🇲🇾 Terkini 21 April.Kes baharu 57 (18 kes import dan 39 penularan tempatan) Keseluruhan 5,482 Kes aktif 2,041 Kematian baharu 3 kes Keseluruhan 92 kes (1.68%)@MuhyiddinYassin @DrAdhamBaba pic.twitter.com/r0nwWeRwgg


Kaji potensi Telupid jadi tarikan ekopelancongan berasaskan gajah

SANDAKAN: Satu kajian sedang dilakukan bagi mengenal pasti potensi Telupid menjadi lokasi baharu tarikan ekopelancongan berasaskan hidupan liar, terutama gajah.

Kajian untuk menilai peluang dan cabaran melaksanakan aktiviti ekonomi pelancongan berasaskan gajah itu dijalankan Seratu Aatai, iaitu projek yang menumpukan usaha memahami ekologi gajah di luar kawasan perlindungan.

Pegawai Jabatan Hidupan Liar (JHL) Sandakan, Hussien Muin, berkata pelaksanaan kajian itu yang diluluskan Kementerian Pelancongan, Kebudayaan dan Alam Sekitar negeri, dijangka siap tahun ini dengan meneliti bagaimana kehadiran gajah dapat mewujudkan sumber ekonomi kepada penduduk setempat.

Beliau berkata, kajian itu juga selaras sasaran kerajaan untuk mewujudkan kawasan pelancongan baharu di setiap daerah dalam tempoh lima tahun.

“Apabila siap nanti, kajian ini akan dipasarkan untuk memberi panduan mewujudkan destinasi ekopelancongan berasaskan gajah.

“Ini antara usaha bagi mengubahkan konflik menjadi sumber sosioekonomi kepada penduduk seperti yang berlaku di Sukau, Kinabatangan, suatu ketika dulu,” katanya kepada BH, di sini.

Konflik kehadiran gajah di Telupid bermula sejak 2013 selepas beberapa kumpulan haiwan itu dipercayai dari Hutan Simpan Deramakot, kira-kira 80 kilometer dari kawasan terbabit, dikesan merosakkan tanaman dan harta benda penduduk.

Difahamkan, sekurang-kurangnya ada 35 gajah Pygmy Borneo dikesan kerap ke Telupid menyebabkan penduduk beberapa kampung seperti Kampung Liningkung, Bauto, Gambaron, Kampung Telupid dan Pekan Telupid, berasa terancam.

Sejak 2013 juga, lapan gajah yang menceroboh kawasan berkenaan ditangkap dan dipasang kolar dalam usaha JHL memantau pergerakan haiwan berkenaan.

Projek Seratu Aatai yang bermaksud perpaduan dalam bahasa Sungai, bertujuan membangunkan keupayaan tempatan untuk menangani konflik antara gajah dengan manusia di Sabah. – Berita Harian


Himpunan Tabligh Di Indonesia Ditangguh

MAKASSAR: Perhimpunan jemaah tabligh di Sulawesi, Indonesia ditangguh susulan kebimbangan penularan jangkitan COVID-19.

Pihak berkuasa dan penganjur mencapai kata putus untuk membatalkan acara yang dijadual berlangsung di Gowa berhampiran bandar Makassar selepas acara sama di Malaysia mencetuskan ratusan kes jangkitan koronavirus tersebut.


Pan Borneo Jalan Papar Lama Sudah Ragut Lapan Nyawa

PAPAR: Lebuh Raya Pan Borneo di sepanjang Jalan Papar Lama yang sedang dalam pembinaan telah meragut lapan nyawa pengguna jalan raya setakat ini.

Ketua Polis Daerah Papar, Deputi Superitendan Batholomew Umpit berkata, sejak Januari hingga sekarang, empat kemalangan dilaporkan berlaku di sepanjang KM5 hingga KM33 Jalan Papar Lama ini dengan membabitkan lapan kematian.

Bagaimanapun, punca kemalangan masih belum dapat dipastikan kerana siasatan masih berjalan.

Katanya, apabila kertas siasatan sudah lengkap barulah kes akan dibawa kepada pendakwa raya untuk arahan selanjutnya.

Ditanya adakah kemalangan yang berlaku disebabkan faktor memandu terlalu laju, Batholomew berkata, beliau tidak boleh menyatakan sebegitu kerana ini memerlukan kajian teknikal.

“Apabila kemalangan melibatkan kenderaan awam, kenderaan itu akan dihantar ke Puspakom manakala, kenderaan kerajaan akan dihantar ke Jabatan Kerja Raya (JKR). Mereka yang akan menentukan had kelajuan.

“Hal berkaitan teknikal ini biarlah pihak yang mahir menentukannya,” kataya ketika ditemui semasa Lawatan Jawatankuasa Bencana dan Keselamatan daerah Papar, di Jalan Papar Lama, hari ini.

Menurutnya, bidang kuasa polis adalah untuk menyiasat kes kemalangan yang berlaku namun, kelajuan pemanduan akan ditentukan oleh bahagian teknikal.

Kemudian ditanya adakah ketiadaan lampu jalan menyumbang kepada kemalangan, beliau berkata, sukar untuk dipastikan kerana ada kejadian kemalangan yang berlaku pada waktu siang termasuk kemalangan yang meragut tiga nyawa pengguna pada 19 Jun lepas.

Mengenai pemantauan di Jalan Papar Lama, beliau berkata, pasukan peronda MPV dan polis trafik akan mengadakan rondaan berkala di kawasan ini bagi mengelakkan berlaku kemalangan.

Katanya, penempatan anggota secara tetap tidak dapat dilakukan di situ kerana penugasan anggota sepanjang Perintah Kawalan Pergerakan Pemulihan (PKPP) turut melibatkan tugas-tugas lain.- BorneoToday

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Dua Beradik Dikeroyok 10 Lelaki Di Sembulan

KOTA KINABALU: Dua beradik cedera dibelasah sekumpulan 10 lelaki dengan menggunakan topi keledar dan pisau dalam pergaduhan di restoran di Sembulan, Kota Kinabalu, malam kelmarin.

Dalam kejadian 11 malam itu, mangsa berusia 21 tahun bersama adik lelakinya berusia 20 tahun dikatakan menuju ke restoran di Sembulan.

Ketika dalam perjalanan berhampiran restoran itu, dua beradik terbabit terserempak dengan sekumpulan lelaki yang sedang lepak di tepi restoran dan mangsa mendakwa kumpulan lelaki itu sebelum ini pernah mengganggu tunangnya.

Mangsa kemudian memandang ke arah kumpulan lelaki itu sebelum masuk ke dalam restoran berkenaan dan tidak lama kumpulan lelaki itu turut masuk ke restoran berkenaan.

Ketika berada di dalam restoran berlaku jeling-menjeling antara mangsa dengan kumpulan lelaki itu sehingga berlaku pertengkaran mulut.

Tidak lama selepas itu, sekumpulan lelaki menaiki motosikal dipercayai rakan suspek tiba lalu mendekati meja makan mangsa hingga tercetus pergaduhan antara mangsa dan adiknya bersama dengan kumpulan lelaki terbabit.

Ketua Polis Daerah Kota Kinabalu, Asisten Komisioner Habibi Majinji berkata, ada di antara suspek memukul mangsa dan adiknya menggunakan senjata seperti pisau dan topi keledar.

“Kejadian itu berjaya dileraikan orang awam yang berada di restoran berkenaan manakala mangsa dan adiknya yang cedera dibawa ke hospital oleh abang mereka untuk rawatan lanjut.

“Akibat kejadian itu mangsa luka di kening dan bengkak di kepala manakala adiknya koyak di telinga kanan dan luka di kepala dan menerima tiga jahitan,” katanya ketika dihubungi, hari ini.

Habibi berkata, berikutan kejadian itu, polis dari Cawangan Anti Perjudian, Maksiat dan Kongsi Gelap (D7) Ibu Pejabat Polis Daerah (IPD) Kota Kinabalu menahan tiga lelaki disyaki terbabit dalam pergaduhan itu.

“Ketiga-tiga suspek lelaki berusia 22, 23 dan 38 tahun ditahan di kawasan Kampung Sembulan, malam tadi.

“Siasatan masih dijalankan termasuk mengesan beberapa lagi suspek yang disyaki terbabit dalam pergaduhan itu dan kes disiasat mengikut Seksyen 148 kerana melakukan rusuhan,” katanya. – Harian Metro


Inilah Masa Bank Patut Bantu Rakyat – Tengku Zafrul

KUALA LUMPUR: Institusi perbankan memiliki kemampuan untuk melupuskan faedah terakru bagi pinjaman sewa beli dan keuntungan bagi pembiayaan Islam berkadar tetap yang terbabit dalam tempoh moratorium enam bulan.

Menteri Kewangan, Tengku Datuk Seri Zafrul Tengku Abdul Aziz, berkata ini adalah masa untuk syarikat kewangan bersama-sama kerajaan membantu rakyat yang terkesan dengan COVID-19.

“Sebagai bekas korporat perbankan yang memiliki pengalaman lebih 20 tahun dalam bidang ini, ia (pelupusan) boleh dilakukan oleh perbankan ketika rakyat amat memerlukan bantuan ketika ini.

“COVID-19 adalah sesuatu yang belum pernah terjadi sebelum ini, jadi saya amat berharap Bank Negara Malaysia (BNM) dan bank-bank pertimbang pelupusan faedah terakru ini,” katanya menerusi penstriman langsung Eksklusif TV3 bersama Menteri Kewangan di Sri Pentas, hari ini.

Terdahulu, Tengku Zafrul menerusi laman Facebook rasminya, berkata Kementerian Kewangan menyarankan agar semua institusi kewangan khususnya yang terbabit dalam moratorium untuk mempertimbangkan supaya faedah terakru bagi pinjaman sewa beli dan keuntungan bagi pembiayaan Islam berkadar tetap dilupuskan sewaktu tempoh moratorium itu.

Katanya, mengikut Akta Bank Negara Malaysia 2009, isu itu di bawah bidang kuasa bank pusat, namun demikian, Kementerian Kewangan telah memulakan langkah proaktif mencari penyelesaian kemelut berkenaan melalui perbincangan bersama BNM dan bank untuk membuat keputusan yang tepat mengikut keperluan rakyat.

“Dalam keadaan ekonomi yang serba mencabar disebabkan oleh wabak COVID-19, saya amat berharap pandangan ini dapat diberi pertimbangan yang sewajarnya oleh BNM dan juga institusi kewangan dalam negara.

“Saya yakin langkah ini akan dapat memberi impak positif kepada rakyat kita,” katanya menerusi laman Facebook rasminya.

Baru-baru ini berlaku kekeliruan umum berkenaan kadar faedah atau keuntungan yang dikenakan berkaitan skim moratorium enam bulan bayaran balik pinjaman sewa beli yang ditawarkan oleh institusi kewangan.

Tengku Zafrul berkata, walaupun BNM sudah mengesahkan maklumat mengenai moratorium semalam dengan faedah terakru dibenarkan dalam tempoh moratorium, namun ilustrasi bank pusat itu berlainan.

“Ia menimbulkan kekeliruan kepada rakyat. Saya harap BNM dan bank bolehlah pertimbang mengenai pelupusan faedah terakru ini,” katanya.- Berita Harian


COVID-19: Sabah Catat Dua Kluster Baharu

PUTRAJAYA: Sabah mencatatkan dua kluster baharu COVID-19 hari ini yang dikesan di Kota Kinabalu dan Tuaran.

Ketua Pengarah Kesihatan, Tan Sri Dr Noor Hisham Abdullah, berkata kluster pertama dikesan di daerah Kota Kinabalu dan Tuaran yang dikenali sebagai Kluster View Kolombong yang sehingga kini, sudah menjangkiti 40 individu.

“Kes indeks bagi kluster ini membabitkan kes ke-65,698 yang dikesan positif hari ini, hasil saringan individu bergejala.

“Sehingga jam 12 tengah hari ini, seramai 76 individu sudah disaring,” katanya dalam kenyataan, di sini hari ini.

Dr Noor Hisham berkata, kluster kedua dikesan di Kota Kinabalu yang dikenali sebagai Kluster Talang yang kini sudah menjangkiti 18 individu.

“Kes indeks bagi kluster ini membabitkan kes ke-55,008 yang dilaporkan positif COVID-19 pada 23 November lalu, hasil saringan individu bergejala. Sehingga kini, seramai 67 individu sudah disaring,” katanya. – BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


8 Sekolah Di Sabah Terjejas Akibat Banjir Kilat

KOTA KINABALU : Sebanyak lapan sekolah di tiga daerah di negeri ini terjejas selepas dilanda banjir kilat pada Selasa.

Pengarah Jabatan Pendidikan Sabah, Datuk Dr Mistirine Radin berkata, daerah yang terlibat ialah Beaufort, Tenom dan Penampang.

“Antara sekolah yang terjejas akibat banjir kilat ialah Sekolah Menengah Saint Paul, Sekolah Kebangsaan (SK) Lago dan SK Bukau di Beaufort, manakala di Tenom melibatkan SK Gumisi, SK Ladong Sapong, Sekolah Jenis Kebangsaan Cina (SJKC) Yuk Syn dan SK Inubai serta sebuah sekolah di Penampang iaitu SK Tombovo.

“Kesemua sekolah melibatkan seramai 985 murid dan pelajar yang terjejas akibat banjir kilat berkenaan,” katanya dalam kenyataan pada Selasa.

Katanya lagi, SK Tombovo kini dalam proses pembersihan akibat banjir kilat berkenaan.

Sementara itu, menurut laman Facebook rasmi SMK Saint Paul Beaufort memaklumkan sekolah terpaksa mengambil ‘cuti kecemasan’ berikutan banjir yang melanda sekolah berkenaan.

Difahamkan pintu pam air rosak menyebabkan air bertakung dan menyebabkan berlakunya banjir di Sekolah berkenaan.

Timbalan Menteri Pendidikan II, Datuk Mohamad Alamin berkata, beliau dimaklumkan bahawa punca banjir disebabkan infrastruktur awam iaitu sistem perparitan persekitaran. – SINAR

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Warisan Sudah Jangka Tindakan Mohamaddin

KOTA KINABALU: Parti Warisan Sabah (Warisan) sudah menjangka tindakan Ahli Parlimen Lahad Datu, Datuk Mohamaddin Ketapi yang mengumumkan keluar daripada parti itu hari ini.

Ahli Majlis Tertinggi Warisan, Azhar Matussin berkata, niat Mohamaddin yang juga Ahli Dewan Undangan Negeri (Adun) Segama itu sudah diketahui sejak beberapa hari lalu.

Katanya, tindakan itu adalah perbuatan lari daripada perjuangan dan membelakangkan mandat rakyat yang diberikan kepada bekas Menteri Pelancongan itu pada pilihan raya lalu.

“Bukannya mudah untuk menjadi wakil rakyat yang jujur dan setia kepada mandat rakyat sekali gus mengutamakan perjuangan memartabatkan bangsa Sabah.

“Memilih jalan senang dengan membelakangkan mandat yang diberikan pada Pilihan Raya Negeri (PRN) lalu adalah tidak wajar diterima oleh semua pihak.

“Mohamaddin lari daripada perjuangan meninggalkan rakan-rakan. Sekarang beliau bersekongkol dengan pihak yang dulu dikatakan tidak baik tetapi rakyat tahu menilai bila tiba masanya nanti.

“Apapun kita ucapkan selamat maju jaya kepada Datuk Mohamaddin Ketapi. Kami yang masih dalam Warisan tetap akan bersama-sama kepemimpinan Presiden, Datuk Seri Mohd Shafie Afdal,” katanya dalam kenyataan, hari ini.

Beliau mengulas pengumuman Mohamaddin yang mengumumkan keluar Warisan pagi tadi.

Mohamaddin, 64, dilaporkan berkata, beliau bertindak keluar parti bagi memberi tumpuan untuk memaju dan membangunkan Parlimen Lahad Datu dan DUN Segama, yang didakwanya tiada kemajuan.

Azhar yang juga Adun Darau berkata, setakat ini beliau yakin rakan Adun lain tetap fokus membantu rakyat yang terkesan akibat penularan Covid-19 dan berusaha memberikan perkhidmatan terbaik kepada rakyat.

“Kita tetap fokus membantu rakyat yang sangat memerlukan perkhidmatan wakil rakyat di kawasan mereka.

“Tidak perlu lompat parti untuk fokus berkhidmat di kawasan diwakili kerana kerajaan sedia ada akan bertanggungjawab sepenuhnya terhadap pembangunan di kawasan diwakili,” katanya. – HMetro


Ibu Dan Dua Anak Rentung Dalam Kebakaran Di Sandakan

SANDAKAN: Tiga beranak rentung dalam kebakaran di Kampung Seng Kee, Tanah Merah, jam 6.30 pagi tadi.

Ketua Polis Daerah Sandakan, Asisten Komisioner Mohd Azhar Hamin berkata mangsa yang rentung adalah seorang ibu berumur 20 tahun bersama anak perempuan, 3, dan anak lelaki berumur setahun.

Tiga beranak rentung dikenali sebagai Afikah Sulaiman dan dua anaknya, Nurul Katrishah Aiman dan Mohd Sharil Aiman.

“Mereka dipercayai terperangkap dan gagal menyelamatkan diri di rumah mereka sewaktu kebakaran berlaku,” katanya.

Beliau berkata mayat ketiga mangsa ini telah ditemui di tempat kejadian.

“Mayat tiga beranak itu kemudiannya dihantar ke Hospital Duchess Of Kent untuk dibedah siasat,” katanya ditemui pemberita di lokasi kejadian.

Azhar berkata seorang lelaki mengalami kecederaan melecur berumur 50 tahun.

Katanya, mangsa melecur telah dihantar ke hospital sama dan masih menerima rawatan lanjut

“Dalam kebakaran itu, Jabatan Bomba Dan Penyelamat menerima panggilan kebakaran itu jam 6.34 pagi.

“Kebakaran dapat dikawal oleh pihak bomba jam 7.33 pagi,” katanya.

Beliau berkata kebakaran dianggarkan melibatkan 30 buah rumah.

Azhar berkata pihaknya belum mengenalpasti punca dan anggaran kerugian dalam kebakaran ini.

Beliau berkata pihaknya masih menjalankan siasatan lanjut berhubung kes tersebut.